Odluka o lideru ABA lige: Ko će obeležiti duel u Morači? | MeridianBetSport\nNaslovna Košarka ABA Odluka o lideru ABA lige: Ko će obeležiti duel u Morači?\nUbedljivo najzanimljiviji duel u dosadašnjem toku sezone u regionalnoj ABA ligi odigraće se u Podgorici između Budućnosti i Crvene zvezde (17:00).\nSusret koji će odlučiti novog lidera takmičenja mogao bi da bude uzbudljiv na više “frontova”, a potencijalno najžešće duele mogli bismo da gledamo na poziciji organizatora igre.\nAktuelni regionalni i srpski šampion spremio je strategiju za “osvetu”, ali u prestonici Crne Gore čeka ih paklena atmosfera u puna dvorana. Navijači Budućnosti ove sezone mogu da budu prezadovoljni nastupima svojih ljubimaca, kako u regionu tako i u Evropi.\nTejlor Ročesti i Nemanja Gordić pokazali su kvalitete i u prvom okršaju u Beogradu kada je tim Aleksandra Džikića naneo prvi poraz Crvenoj zvezdi u novoj sezoni. Obojica se nalaze u fenomenalnoj formi i igra dve ekipe najvećim delom će zavisiti od njihovog raspoloženja.\n“Budućnost je odličan tim, Nemanja Gordić je nosilac, za sada ima odličnu sezonu i iznosi većinu stvari u ekipi. Najveći akcenat biće stavljen na njega”, očekivano je izjavio Dušan Alimpijević pred susret u Morači koji počinje od 17 časova.\nNikola Radicevic i Nikola Ivanovic Crvena Zvezda – Buducnost kosarka ABA regionalna liga 15.10.1017. Oktobar 15. 2017. (credit image & photo: Pedja Milosavljevic / STARSPORT)\nBivši košarkaš Partizana ove sezone u ABA ligi prosečno beleži 15.5 poena i 4.4 asistencije, ali njegova glavna snaga leži u odlučnosti u ključnim trenucima na osnovu koje je sastav Aleksandra Džikića odneo nekoliko važnih pobeda.\nS druge strane, Ročesti je statistički još efikasniji pošto po susretu ima 17.1 poena i šest dodavanja, a beleži i mnogo bolje procente za tri poena (56.1 – 42.3). Međutim, bivši plejmejker Makabija i Lokomotive ima i ulogu pravog generala i na njemu se zasniva osnova Zvezdine igre tokom cele sezone.\nPored bekovske linije, koja uključuje i raspucanog Džejmsa Feldina, Džikić je naglasak stavio i na centarsku snagu, ali i na sklop mladosti i iskustva koji voli da igra brzo i agresivno. Ipak, možda i najveću prednost u današnjem okršaju Crvena zvezda bi mogla da ima u reketu.\nTakođe, ogromnu pažnju navijača i domaće javnosti privukao je i igrač koji nije učestvovao u prvom okršaju u Beogradu, Dejan Davidovac, pre svega fenomenalnim partijama u poslednjih nekoliko nedelja, pa će Zvezda imati nekoliko kečeva u rukavu, kao i veliku motivaciju posle sjajne pobede nad Žalgirisom u Evroligi.\nTim iz Njegoševog parka odigrao je fantastično u prvom poluvremenu protiv Lokomotive Kubanj, ekipe koja ima 19 pobeda zaredom, ali je njihova ofanziva potpuno “otupela” u trećoj četvrtini, pa će Džikić morati da održi i visok nivo koncentracije tokom čitavog duela.\nU svakom slučaju, ova utakmica trenutno predstavlja najveći derbi u ABA ligi i nema sumnje da ćemo gledati uzbudljivu košarku. Crvena zvezda ima ulogu favorita, ali to im nije previše značilo u Beogradu, a na strani Budućnosti je i istorija međusobnih duela u Podgorici (11-3).\nPrethodni tekstMERIDIAN UŽIVO: Dolaze 3X3 šampioni – Mr Crossover i haubica sa Uba! (VIDEO)\nSledeći tekstNajmoćniju lokomotivu u Evropi “vozi” Saša Obradović


IA tvrdi da je obesmišljena javna rasprava: Odbijeno 80 odsto komentara na Nacrt Zakona o javnim nabavkama - CdM\nIA tvrdi da je obesmišljena javna rasprava: Odbijeno 80 odsto komentara na Nacrt Zakona o javnim nabavkama\nTokom nedavno organizovane javne rasprave o Nacrtu Zakona o javnim nabavkama pristiglo je skoro 450 komentara od preko 20 različitih subjekata-ponuđača, naručilaca, civilnog sektora, udruženja i biznis asocijacija, od čega je skoro 80% odbijeno od strane Uprave za javne nabavke i Ministarstva finansija, saopšteno je iz Instituta alterntiva.\nNaglasili su da je odbijena i njihova ključna primjedba kojom su tražili da se izbrišu prekršajne kazne za organe vlasti, kako za greške naručilaca ne bi plaćali građani, a da se odgovornost za kršenje Zakona utvrdi na individualnom nivou odgovornih lica u institucijama.\n“Nedavno održana javna rasprava o Nacrtu Zakona o javnim nabavkama nije imala puno efekta, jer su Ministarstvo finansija i Uprava za javne nabavke odbili većinu komentara, uz vrlo nejasna i problematična obrazloženja. Prema podacima iz Izvještaja o javnoj raspravi, ovim institucijama pristiglo je blizu 450 komentara, od čega je skoro 80 odsto odbijeno. Svega 4,5 odsto komentara je prihvaćeno u potpunosti, nepunih 13 odsto je djelimično prihvaćeno, dok će se 67 komentara, ili oko 15 odsto “dodatno razmotriti””, ističu u IA.\nT vrde da od 13 komentara koje je Institut alternativa podnio u pisanoj formi, čak devet uopšte nije prihvaćeno, dok će se četiri “dodatno razmotriti”, što ne znači da će u krajnjem biti prihvaćeni.\n“U komentarima smo kritikovali vrlo visoke prekršajne kazne za kršenja Zakona o javnim nabavkama za ogane vlasti, a niske za odgovorna lica u organima vlasti. Naime, predviđene kazne za utvrđenu prekršajnu odgovornost naručilaca kao pravnih lica iznose od 5.000 do 20.000 eura, što će plaćati građani-poreski obveznici. Sa druge strane, za odgovorno lice u organi vlasti predviđene su kazne od 200 do 2.000 eura. Smatramo da ovako propisane kazne neće dovesti do stvarnog utvrđivanje odgovornosti, jer će kazne naručilaca plaćati građani, dok institucije neće trpjeti bilo kakvu štetu ili odgovornost. Odgovornost za propuste i kršenje Zakona o javnim nabavkama treba utvrditi na individualnom nivou, te kazne zadržati i povećati za odgovorna lica naručilaca, a izbrisati za organe vlasti, kako bi se izbjeglo da građani plaćaju za greške naručilaca. Međutim, ovaj naš predlog je odbijen, uz obrazloženje da je rješenjima iz Nacrta Zakona “ukazano na pojačanu odgovornost i fizičkog lica u pravnom licu u obavljanju poslova javnih nabavki””, navode između ostalog.\nSmatrali su i da Zakonom o javim nabavkama treba propisati da će podaci iz Elektronskog glasnika javnih nabavki (EGJN) biti javno dostupni, te da će se zainteresovanoj javnosti omogućiti pretraživanje i prikupljanje podataka koji se nalaze u ovoj evidenciji, bez novčane naknade. Elektronski glasnik će zamijeniti Portal javnih nabavki, a njegovo uspostavljanje ima za cilj da unaprijedi transparentnost javnih nabavki, što će imati značaja jedino ako građani i zainteresovana javnost budu u mogućnosti da besplatno koriste ovu bazu podataka. Međutim, i ova naša primjedba je odbijena, uz obrazloženje da će “samo prva objava na EGJN biti besplatna, dok je svaka sledeća objava uvrštena u cjenovnik za objavljivanje akata”.\n“U okviru javne rasprave, predložili smo da se Zakonom detaljno urede i propišu procedure koje se mogu primijeniti na nabavke u oblasti bezbjednosti i odbrane, način prikupljanja i vrednovanja ponuda, kao i kriterijumi za vrednovanje ponuda. Smatrali smo i da treba detaljno urediti sistem planiranja i izvještavanja o ovim nabavkama, sa propisanim minimumom informacijama koje plan i izvještaj treba da sadrži. Imajući u vidu tajnost koja karakteriše ove nabavke, ali i nizak stepen njihove kontrole, predložili smo i da se Zakonom propiše obaveza da se izvještaji i planovi nabavki za bezbjednost i odbranu dostavljaju Odboru za bezbjednost i odbranu na upoznavanje i mišljenje, a Vladi na usvajanje”, zaključili su i u IA.\nTagoviInstitut alternativa Ministarstvo finansija zakon


Novu godinu započinjemo modernizacijom izveštavanja i usklađivanjem sa pozitivnom međunarodnom praksom\nNarodna banka Srbije od 3. januara 2020. godine počinje sa objavljivanjem novog, modernijeg i za širu javnost prijemčivijeg izveštaja Pregled dešavanja na svetskom finansijskom tržištu . Na ovaj način nastojali smo da unapredimo, inoviramo i vizuelno poboljšamo izveštavanje o kretanjima na svetskom finansijskom tržištu, u skladu s pozitivnom međunarodnom praksom i nalik na najveće svetske finansijske institucije, a sve radi veće korisnosti za krajnje korisnike.\nTakođe, radi usklađivanja sa uobičajenom praksom većine centralnih banaka u svetu, zadržavajući visok nivo transparentnosti u svom radu, Narodna banka Srbije će podatke o svojim aktivnostima na deviznom tržištu ubuduće objavljivati na mesečnom nivou redovnim saopštenjem o Stanju deviznih rezervi i kretanjima na međubankarskom deviznom tržištu. Time će javnosti biti obezbeđene potpune i tačne informacije o iznosima intervencija na deviznom tržištu, a mogućnost nepotpunog ili netačnog sabiranja i pogrešne interpretacije i izveštavanja biti svedena na najmanju moguću meru.\nNapominjemo i to da pristup Narodne banke Srbije u praćenju kretanja na domaćem deviznom tržištu i sprovođenju deviznih intervencija ostaje nepromenjen, jer stabilnost nema alternativu. Narodna banka Srbije će nastaviti da prati i analizira sve relevantne faktore koji utiču na kretanja na domaćem deviznom tržištu i da, po potrebi, reaguje na obe strane, kupovinom ili prodajom deviza, radi ublažavanja prekomernih kratkoročnih oscilacija kursa dinara prema evru, kao i radi očuvanja stabilnosti cena i finansijskog sistema i održavanja adekvatnog nivoa deviznih rezervi.


► Na delu pruge Trnavac-Brus iskliznulo osam praznih cisterni, nema povređenih\nNa delu pruge Trnavac–Brusnik jutros je iskliznulo osam praznih cisterni teretnog voza Srbija Кargo, ali nema povređenih ni opasnosti po ljude i životnu sredinu, saopštilo je to železničko preduzeće.\nU sastavu teretnog voza, koji je za šabački "Eliksir" saobraćao iz Prahova za Bor, bile su 33 prazne cisterne.\nNa mesto iskliznuća cisterni odmah su izašli vatrogasci, kao i predstavnici železnice.\nŽeleznički saobraćaj na tom delu pruge trenutno je u prekidu.\nКomisija za isleđenje vanrednih događaja utvrdiće uzroke iskliznuća, navodi se u saopštenju Srbija Karga.\nsrbija kargo /


21.mart DA LI STE ZNALI?\nMeđutim, u samim počecima korišćenja ovog pojma, pod hakerom su se podrazumevale osobe koje su bile informatički zanesenjaci i koje su svojim znanjima i veštinama na polju informacionih tehnologija istraživali i pomerali granice znanih načina i procedura kojima se koristila računarska tehnologija. Oni su bili istraživači, testeri, pri tom često i prelazeći granice koje bi im bile postavljene. Suština hakovanja je bila u istraživanju radi sticanja znanja i spoznaje, a ne zarad lične koristi ili nanošenja štete trećoj strani. Hakerski kodeks ili kultura ne dozvoljava ovim osobama da iskoriste bezbednosne i druge propuste koje pronađu svojim istraživanjem, već im nalaže da ove propuste prijave vlasnicima sistema (softvera, računara, mreža…) i na taj način im pomognu da uočene nedostatke isprave.\nS druge strane, krakeri (ili krekeri, eng. kracker) su osobe koje svoje veliko informatičko znanje koriste kako bi naneli štetu drugima, ili što je još češće, koriste ga kako bi nelegalno izvukli korist za sebe ili onog ko ih angažuje. U početku su krakeri uglavnom bili pojedinci koji su, iz samo njima znanih razloga, činili štetu (upadima u sisteme, pisanjem virusa…) bez nekog realnog povoda. Danas su to uglavnom ljudi ili grupe ljudi koje imaju interes kao prioritet i njih apsolutno možemo podvesti pod kriminalne kategorije, ili su to osobe koje rade za određene grupacije, pa čak i vladine institucije pojedinih država, sa ciljem pribavljanja koristi, špijuniranja ili izazivanja štete.\nIako se možemo složiti da je granica između hakera i krakera tanka, ipak povod, odnosno motiv koji pokreće njihovu aktivnost ih određuje i svrstava u pozitivnu ili negativnu grupaciju.


'Eksperti su ocenili, ako ne preduzmemo hitne korake, bićemo na ivici provalije'\nIzvor: B92, 24.Sep.2020, 09:02\n"Eksperti su ocenili, ako ne preduzmemo hitne korake, bićemo na ivici provalije"\nJerusalim -- Izraelska vlada odlučila je danas da poošti mere zatvaranja radi suzbijanja koronavirusa, nakon što je zabeležen alarmantan porast broja novozaraženih.\nU Izraelu je 18. septembra uveden drugi karantin od početka epidemije, ali je tokom proteklih nedelju dana dnevni broj novozaraženih dostigao skoro 7.000 u zemlji sa oko devet miliona stanovnika, a juče je zabeležen 6.861 novi slučaj koronavirusa, što je rekordan porast.\nZbog toga su pojedine bolnice >> Pročitaj celu vest na sajtu B92 << ozbiljno preopterećene, prenosi Rojters.\nNovim merama koje stupaju na snagu sutra, predviđeno je zatvaranje još nekih radnji i uvođenje novih ograničenja putovanja, javili su izraelski mediji nakon sednice vlade koja je okončana kasno sinoć.\nPremijer Benjamin Netanjahu je rekao da su eksperti ocenili da, "ako se ne preduzmu hitni i teški koraci, zemlja može da dođe na ivicu provalije".


INOVACIJA NIŠKOG STUDENTA Vežbači u teretani proizvodiće struju\nStudent Marko D. Živanović (23) osmislio je projekat „Teretana kod Tesle“ u kojem oni koji vežbaju na spravama sami proizvode struju.\nRadnici u Kragujevcu protestvovali sa posmrtnim krstovima\nRadnici JKP „Gradska groblja“ okupili su se danas na groblju „Bozman“ kako bi iskazali nezadovoljstvo što nisu primili pet plata. Oni su u proteklih deset dana bili u jednočasovnoj obustavi rada, a kako njihovi zahtevi nisu ispunjeni, od četvrtka su u generalnom štrajku, s poštovanjem minumuma procesa rada.\nProslava Međunarodnog dana joge u Srbiji\nAmbasada Indije u Beogradu u saradnji sa Vladom Srbije i Kancelarijom Ujedinjenih nacija danas je obeležila Međunarodni dan joge (IDY) na platou ispred spomenika Pobednika na Kalemegdanu.\nIako je nova zgrada muzičke škole u Čačku izgrađena u rekordnom roku, za nepunih godinu dana, đaci će na nastavu moći da krenu tek u drugom polugodištu jer novac za opremanje kabineta nije planiran budžetom za 2014. godinu.


- Vraćam se posle sedam godina u Beograd, raduje me što nastupam na koncertu u ovom gradu u kojem sam prvi put bio pre skoro 50 godina, kada sam bio na početku karijere - naveo je u izjavi za Tanjug Plasido Domingo.\n“Vidimo se u sredu na stadionu Tašmajdan”, poručio je Beograđanima pred koncert kojim 8. septembra zatvara Belef.\nMaestro koji je svojim glasom obeležio čitavu jednu eru, kaže da je bio prijatno iznenađen atmosferom ovog grada i ljubaznošću ljudi koji su ga dočekali u Beogradu.\n- Sa mnom će biti italijanski sopran Ana Piroži, divan glas, jedan od najvećih tumača međunarodne scene današnjice - naveo je operski pevač i dirigent svetskog glasa.\nMaestro je naglasio da će ga pratiti Simfonijski orkestar RTS-a pod dirigentskom palicom Dijana Čobanova.\n- Imaću zadovoljstvo da pevam sa mladom zvezdom rođenom upravo ovde, sopranom Marijom Jelić - rekao je Plasido Domingo, koji u svojoj šest decenija dugoj karijeri ima najveći broj uloga tenorskog, a sada i baritonskog faha.\nSlavni pevač je stigao u nedelju uveče u Beograd letom iz Praga, pred nastup na kojem će mu, kako je najavio, biti specijalni gost mlada saksofonistkinja Kristina Vasić (9) iz Paraćina koju je upoznao na velikom takmičenju u Budimpešti.\nSa velikom zvezdom svetske operske scene u Beograd je doputovala i njegova supruga sopran Marta Ornelas Domingo (86), s kojom je u braku skoro šest decenija i koja mu je najvažniji savetnik i danas.


Otimaju nam djedovinu - Leutar.net\n[ 29. maja 2022. ] VIDEO Može li 100 KM od Vlade pred izbore išta popraviti?! Republika Srpska\n[ 29. maja 2022. ] Vulin: Vučić je predsjednik svih Srba i posljednji slobodni lider u Evropi Srbija\n[ 29. maja 2022. ] Četiri medalje za AK Trebinje na Prvenstvu BiH Hercegovina\n[ 26. maja 2022. ] „USKORO ĆU REĆI PUTINU SPASIBO ZA DRUŽBU“ Vučić o razgovoru sa Putinom i sankcijama Rusiji Srbija\n[ 26. maja 2022. ] Mlada Banjalučanka poručila: Šantiću, nećemo ostati ovdje Republika Srpska\n[ 26. maja 2022. ] Vasić ostaje bez poslaničkog mandata Republika Srpska\n[ 26. maja 2022. ] SDS podijeljen zbog kandidata za člana Predsjedništva BiH Republika Srpska\nOtimaju nam djedovinu\n19. avgusta 2021. LEUTAR Bosna i Hercegovina, Vijesti 0\nIzmeđu 100.000 i 120.000 Srba koji trenutno žive i rade u dijaspori, a do rata su živjeli u Federaciji BiH, prijeti da ostanu bez svoje djedovine. Ukoliko bi se računala minimalna cijena od samo dva evra po kvadratu, Srbima bi na ovaj način bilo oteto čak 16 milijardi evra!\nOvaj alarmantan podatak za “Vesti” iznosi predsjednik Odbora za zaštitu prava Srba u FBiH Đorđe Radanović.\n– Prema popisu iz 1991. godine na prostoru Federacije je živelo 541.000 Srba i čak 32 odsto zemlje je pripadalo Srbima. Danas ih je u Federaciji tek oko 55.000, a najmanje 400.000 ima ozbiljnih problema da zaštiti svoja prava, a posebno kada je reč o zaštiti imovine jer na osnovu člana 58 Zakona o stvarnim pravima FBiH svi koji koriste duže od 20 godina tuđu imovinu ostvaruju pravo vlasništva nad tom zemljom. Nažalost, mnogo Srba, posebno onih u dijaspori o ovome pojma nema i najverovatnije će ostati bez svoje dedovine – ističe Radanović.\nKako bi se to sprečilo Republika Srpska od septembra započinje veliku akciju upoznavanja svoje dijaspore o mogućnostima da zaštite svoja prava. Istovremeno, u ovu akciju se uključila i Uprava za saradnju sa dijasporom i Srbima u regionu MSP Srbije. – Srpska će ovu akciju pokrenuti preko svojih Predstavništava, ali njih je svega desetak i za širu akciju nam treba pomoć Srbije, odnosno Uprave za dijasporu koja ima daleko više mogućnosti da se obavesti što više naših zemljaka u inostranstvu – kaže Radanović.\nOn objašnjava da je situacija već u ovom trenutku krajnje alarmantna i kao primer navodi situaciju u Srednjebosanskom Kantonu i Donjem Vakufu koji je do rata bio gotovo etnički čisto srpski, a danas je u njemu slovom i brojom – desetak Srba.\n– Najveći problem je što se najveći deo zemljišta u ovoj opštini službeno vodi ili kao “nenaseljeno” ili su ga zauzeli muslimani. Prema novom zakonu, svi koji su nelegalno koristili srpsku zemlju na kraju će je legalno preuzeti.\nNa žalost, na teritoriji Federacije je 163 naselja koji su prema popisu iz 2013. godine bila potpuno prazna, a prethodno su bila čisto srpske sredine. Kada ovome dodate podatak da su u mnogim sredinama u Federaciji Srbi čini 20, 30 ili 40 odsto stanovništva, a danas ih uopšte nema, tada će vam biti jasna razmera otimačine koja će uslediti – poručuje Radanović.\nO ovom problemu, krajem juna je u Beogradu održan sastanak sa Arno Gujonom, direktorom Uprave za saradnju sa dijasporom i Srbima u regionu MSP Srbije. Gujon je najavio da od septembra kreće kampanja za zaštitu imovinskih prava Srba iz Federacije BiH.\n– Želimo da to podignemo na što viši nivo zato što se pod izgovorom usklađivanja zemljišnih knjiga vrši se neka vrsta otimanja imovine koja pripada srpskom narodu. Problemi Srba u regionu su mnogobrojni, diskriminacija, govor mržnje, otimanje kuća, napadi – istakao je Gujon.\nKancelarije za pravnu pomoć\nĐorđe Radanović apeluje na sve Srbe koji su do rata živeli u Federaciji da se jave u neku od Kancelarija za stručnu pravnu pomoć.\n– Reč je o besplatnoj pravnoj pomoći građanima u okviru RUGIPP-a. Te Kancelarije su otvorene u Banjaluci, Bijeljini, Mrkonjić Gradu, Nevesinju, Istočnom Sarajevu i Zvorniku.\nTakođe, građani mogu da se jave i bilo kojoj podružnoj jedinici Republičkoj upravi za geodetske i imovinsko-pravne poslove (RUGIPP) gde će ostaviti podatke, a kontaktiraće ih neko od pravnika koji se bavi zaštitom imovinskih prava lica iz FBiH – pojasnio je Radanović.\nRadanović objašnjava da je harmonizacija zemljišnih knjiga i katastara u FBiH počela 2014, a da se odbija potpuno netransparentno što je i najveća opasnost po sve one Srbe koji su u dijaspori.\n– Jedna evidencija poseda se vodi u katastru u kome su zavedeni posednici zemlje, a druga je evidencija zemljišnih knjiga koja se obavlja u opštinskim sudovima u Federaciji. Međutim, harmonizacija te dve evidencije je potpuno netransparentna.\nNaime, prilikom uspostavljanja i zamene zemljišnih knjiga u FBiH objavljuje se oglas u službenom listu Federacije i oglas u dva dnevna lista, jedan dnevni list iz Sarajeva drugi dnevni list iz Mostara.\nKako će neko ko živi u Nemačkoj ili Australiji da to sazna – pita Radanović i dodaje da je dodatni apsurd što u članu 71. Zakona o zemljišnim knjigama FBiH stoji da će “sud obavestiti sve njemu poznate osobe koje imaju pravni interes na nekretninu”.\n– Međutim, u praksi, niko nikada nije dobio taj pismeni poziv – ističe Radanović.\nVIDEO Može li 100 KM od Vlade pred izbore išta popraviti?!\nVulin: Vučić je predsjednik svih Srba i posljednji slobodni lider u Evropi\nČetiri medalje za AK Trebinje na Prvenstvu BiH\n„USKORO ĆU REĆI PUTINU SPASIBO ZA DRUŽBU“ Vučić o razgovoru sa Putinom i sankcijama Rusiji\nMlada Banjalučanka poručila: Šantiću, nećemo ostati ovdje\nzloćko: Putuj igumane, ne žali manastira.\nAna: Ova devojka je primer toga kliko pametnih stvari mladi ljudi mogu da urade, izgovore, ostvare. Samo ih cesto mrak drzave…\nARHIVE Izaberi mesec maj 2022 (79) april 2022 (108) mart 2022 (141) februar 2022 (247) januar 2022 (303) decembar 2021 (359) novembar 2021 (314) oktobar 2021 (259) septembar 2021 (237) avgust 2021 (242) jul 2021 (198) jun 2021 (246) maj 2021 (285) april 2021 (214) mart 2021 (299) februar 2021 (269) januar 2021 (330) decembar 2020 (280) novembar 2020 (249) oktobar 2020 (280) septembar 2020 (395) avgust 2020 (247) jul 2020 (121) jun 2020 (66) maj 2020 (45) april 2020 (40) mart 2020 (88) februar 2020 (4) januar 2020 (2) novembar 2019 (292) oktobar 2019 (189) septembar 2019 (198) avgust 2019 (221) jul 2019 (185) jun 2019 (181) maj 2019 (293) april 2019 (217) mart 2019 (303) februar 2019 (365) januar 2019 (354) decembar 2018 (163) novembar 2018 (74) oktobar 2018 (89) septembar 2018 (101) avgust 2018 (115) jul 2018 (127) jun 2018 (89) maj 2018 (111) april 2018 (117) mart 2018 (115) februar 2018 (102) januar 2018 (111) decembar 2017 (112) novembar 2017 (106) oktobar 2017 (106) septembar 2017 (151) avgust 2017 (173) jul 2017 (100) jun 2017 (110) maj 2017 (149) april 2017 (153) mart 2017 (186) februar 2017 (196) januar 2017 (103) decembar 2016 (92) novembar 2016 (40) oktobar 2016 (38) septembar 2016 (8) avgust 2016 (12) jul 2016 (8) jun 2016 (5) maj 2016 (14)


Od 399 rezultata testiranja 32 sa pozitivnim nalazom - Televizija Leskovac\nOd 399 rezultata testiranja 32 sa pozitivnim nalazom\nPrema poslednjim informacijama Zavoda za javno zdravlje Leskovac, broj novoobolelih od virusa korona na području Jablaničkog okruga neznatno je poveća. Naime, od 399 testiranih osoba, 32 su sa pozitivnim nalazom.\nNajveći broj je iz Leskovca, ukupno 18, po 7 lica su sa područja opstina Vlasotince i Lebane. Struktura novoobolelih je sledeća: ima 18 zaposlenih lica, 7 nezaposlenih, 4 penzionera i 3 studenta. Trenutno se ceka 8 rezultata za lica koja su prethodnih dana uzorkovana u Zavodu za javno zdravlje Leskovac, Opstoj bolnici Leskovac i domovima zdravlja Jablanickog okruga.\nTags: korona virus, Zavod za javno zdravlje Leskovac\nPriznanja na međunarodnim takmičenjima za polaznike leskovačke Škole stripa\nTradicionalni novogodišnji obilazak zaposlenih u Gradskoj upravi


I Slovenija u kampanji protiv onlajn zlostavljanja dece\nTanjug 20. septembra 2021. 11:41\nLJUBLJANA – Slovenačka policija udružila se sa Europolom i policijskim snagama sa Zapadnog Balkana u kampanji protiv onlajn zlostavljanja dece i mladih u regionu, koja počinje ove nedelje, a u kojoj učestvuje i policijske snage iz Srbije.\nU ovoj kampanji, između ostalih, učestvuju policijske snage iz Bosne i Hercegovine, Hrvatske, Crne Gore i Severne Makedonije, a kampanjom se prenosi poruka da u zajedničkoj borbi za sprečavanje, otkrivanje i istragu zloupotrebe na mreži nema granica, prenosi agencija STA.\nAgencija STA navodi da policijski istražitelji već zvanično i nezvanično sarađuju, razmenjuju primere najbolje prakse, sprovode zajedničku obuku i pružaju prekograničnu pomoć u istragama u kojima su počinilac i žrtva iz različitih zemalja.\nJedan od prioriteta slovenačkog predsedavanja EU, između ostalog je i prevencija i istraživanje seksualnog zlostavljanja dece, kao i proširenje policijske saradnje sa zemljama Zapadnog Balkana u ovoj oblasti.\nKampanja treba da dovede do zaključaka da seksualno zlostavljanje i iskorišćavanje dece predstavljaju kršenje osnovnih ljudskih prava.\nSlovenačka policija je saopštila da je potražnja za slikama seksualnog zlostavljanja dece porasla za četvrtinu tokom pandemije, jer su ljudi više vremena provodili za računarima.\nSplitska policija uhapsila muškarca zbog silovanja Finkinje\nVisoki predstavnik u BiH Kristijan Šmit zatražio da se obrati…\nPredsednik Srpske demokratske stranke: Dodik aterirao nakon sastanka s…\nMilorad Dodik: „Prva liturgija u manastiru Miloševac važan…\nIndex: Vize za hrvatske državljane SAD ukinute, putovanja uz prijavu…\nTuča na hitnom prijemu zagrebačke klinike, dvoje teško…


Britanci dokazali da je jedan simptom ipak učestaliji kod infekcije novim sojem korona virusa - Telegraf.rs\n27/01/21 | 13:11 ≫ 13:48\nBritanci dokazali da je jedan simptom ipak učestaliji kod infekcije novim sojem korona virusa\nVerovatnije je da će osoba izgubiti čula mirisa i ukusa\nLjudi koji su pozitivni na novi britanski soj korona virusa verovatnije će prijaviti kašalj, upalu grla ili umor kao simptome kovid-19, ali je manja verovatnoća da će izgubiti osećaj ukusa ili mirisa, otkrilo je istraživanje koju je sprovela britanska Kancelarija za nacionalnu statistiku (ONS).\n- Gubitak čula ukusa i gubitak čula mirisa bili su znatno ređi kod pozitivnih s novom varijantom od ''trostruko pozitivnih'', što je rezultat PCR testa koji ukazuje da neko ima kovid-19, ali ne i britansku varijantu - saopštio je ONS u analizi simptoma kovid-19 ljudi u Engleskoj, pokrivajući period od 15. novembra 2020. do 16. januara 2021,prenosi Rojters.\nONS je saopštila da su uočene i druge razlike između onih sa britanskim sojem i drugih s kovid-19.\nSmatra se da je britanska mutacija prvi put identifikovana u jugoistočnoj Engleskoj u decembru, prenosivija, a takođe bi mogla biti povezana sa većim mortalitetom, iako podataka koji ukazuju na povećanje stope smrtnosti nema još u tolikoj meri i nisu provereni, navodi agencija.\nVideo: Ðerlek:Nema mesta za paniku zbog novog soja,samo za opreznost\nIvana za manje od 100 evra renovirala kupatilo: Sve unutra izgleda kao novo, a nije\nSirup koji je dostupan u svakoj apoteci u Srbiji može biti potencijalni lek za koronu?\nDr Kon: Masku nositi i u redovima za vakcinaciju, pre Sretenja ne popuštati mere\nAstraZeneka odložila sastanak sa EU o snabdevanju vakcinama protiv korona virusa\nBolovanje u radu od kuće: Da li postoji uopšte ili i vi s temperaturom kucate po laptopu?\nGrčka se postepeno otvara: Kad počinju da rade restorani, a kada bi mogla da počne turistička sezona\nU Kantonu Sarajevo zatvaranje za vikend\nRasterani goste s proslave kod Obrenovca: Korona brojke skaču, a njih 60 slavilo je uz muziku uživo\n5 upozorenja da partner emocionalno manipuliše vama: Otvorite oči na vreme!\n3 rituala za prizivanje pozitivne energije i promena: Kad je Mesec u padu, oni su najdelotvorniji\nŠkrinjar matirao Atalantu, Inter održao prednost u odnosu na Milan i Juve\nNa Vračaru više neće biti liste čekanja za mališane, od ove jeseni imaće novi vrtić u srcu opštine\nZločine Velje Nevolje i njegove grupe bili "skriveni" u čak 44 telefona


Ministri EU: Pregovori o prijemu sa S.Makedonijom, dodatni uslovi za Albaniju | N1 Srbija\nMinistri EU: Pregovori o prijemu sa S.Makedonijom, dodatni uslovi za Albaniju\n24.03.2020. |13.10 |\nIzvor: Tanjug/ AP Photo/Andreea Alexandru\nMinistri spoljnih poslova država Evropske unije su postigli "politički dogovor" da se, zasad bez određivanja datuma, pokrenu pregovori o prijemu u članstvo sa Severnom Makedonijom i Albanijom.\nAli od vlasti u Tirani se ;traži da dodatno pokažu rezultate u vladavini prava, suzbijanju korupcije i organizovanog kriminala, i da poprave uslove za izbore i izborni zakon.\nTo tvrde evropski diplomatski zvaničnici koji prate video-zasedanje ministara inostranih poslova EU. Danas očekivanu odluku o "političkom zelenom svetlu" za pregovore sa Skopljem i Tiranom treba da potvrde šefovi država ili vlada EU koji zasedaju krajem ove nedelje.\nUvaženi su zahtevi Grčke da se u zaključke unesu jemstva da će u Albaniji biti poštovana prava grčke manjine i da neće biti diskriminacije grčke manjine prilikom upisivanja imovine u katastre. Usaglašeni zaključci sadrže i stavove o novoj metodologiji procesa pregovora o prijemu u članstvo država Zapadnog Balkana.\nTime bi taj postupak trebalo da bude brži, delotvorniji, a ne "previše automatski i s tehnokratskim rukovodjenjem", piše francuski list "Lezeko".\nTo znači da se uporedo osnaže i preurede ustanove i sistem odlučivanja EU da bi ona bila u stanju, kako je objašnjeno, da u neko dogledno vreme primi nove članice. Video-dogovor šefova evropskih diplomatija mora biti potvrdjen u pisanom obliku, a on prosledjen samitu EU na odobrenje.\nPotom bi Evropska komisija pripremila okvire za pregovore sa Skopljem i Tiranom da bi tada bili utvrdjeni i datumi pregovora za Skoplje, a uslovno i za Tiranu. To bi se potvrdilo i na očekivanom samitu EU i Zapadnog Balkan maja u Zagrebu.\nNeki zvaničnici koji prate današnje ministarsko zasedanje kažu da, s obzirom na pandemiju korona virusa, treba još videti da li će moći da se priredi samit u glavnom gradu Hrvatske.\nEU Severna Makedonija


Vesti online / Vesti / Ex YU / Greška u Aušvicu: Beograd prestonica NDH?!\nU prostoriji memorijalnog kompleksa Aušvic nalazi se karta Evrope na kojoj je Beograd označen kao jedna od polaznih stanica na putu u ovaj nacistički logor smrti, iako je logor Staro sajmište u Beogradu, odakle su odvođeni Jevreji, bio tada na teritoriji Nezavisne Države Hrvatske (NDH) sa Zagrebom kao prestonicom, piše "Politika".\nList navodi da je direktor beogradskog Muzeja žrtava genocida Veljko Đurić Mišina pokušao da upozori profesionalnog vodiča Dorotu Žak da je netačan podatak na karti.\nOn je ukazao da se koncentracioni logor Zemun, poznatiji kao Staro sajmište, nalazio na teritoriji NDH, čiji je glavni grad bio Zagreb, a ne na delu vojnookupacione teritorije Srbije, sa Beogradom kao prestonicom, na šta je Žakova samo slegnula ramenima.\nMišina je ocenio za "Politiku" da je ovo dio procesa revizije istorije u kojoj se apsolutna odgovornost Gestapoa u konačnom rešavanju jevrejskog pitanja prebacuje na njihove kolaboracioniste, u ovom slučaju tadašnje vlade Milana Nedića.\nOn smatra da u posao ispravljanja ovog netačnog podatka treba da se uključe Ministarstvo spoljnih poslova Srbije i Ministarstvo kulture, kako bi beogradski Muzej žrtava genocida izneo predlog usaglašen sa Vladom Srbije.\nList navodi da je zanimljivo da se gotovo identična karta nalazi i u filmu koji se prikazuje na postavci Muzeja grada Krakova u Muzeju Holokausta u Budimpešti.\nSRBIJA Srbiji podmeću i Aušvic


Zašto je važan servis birotehničke opreme?\nKada govorimo o štampačima i ostaloj birotehničkoj opremi, veoma je važno da oni rade što je moguće bolje. To je isto kao kada imate auto koji kada servisirate znate u kakvom je stanju i da sve radi kako treba, i da ako iskrsnu neki problemi sa njima možete da izadjete na kraj. Isto ovo može da važi i za štampače, koji takodje zahtevaju malo pažnje i održavanja kako bi funkcionisali ispravno i što duže Vas služili. Evo nekoliko razloga zašto je važno održavanje i servisiranje štampača, multifunkcijskih uredjaja, kopir mašina, faksova.\nFiksna cena održavanja\nServisiranje štampača je toliko važno da mnogi proizvodjači uporno savetuju da kupci svoje kupljene uredjaje proveravaju i servisiraju nakon nekog vremena korišćenja. Servis CanoKG pruža uslugu servisiranje štampača sa fiksnom cenom. Mi ne naplaćujemo servisiranje po radnom satu tako da uvek znate da bez obzira na to koliko popravka traje, Vi plaćate samo jednu fiksnu cenu i naravno ovo podrazumeva da bilo koji problem za koji možda i niste znali, ili bilo koji rezervni deo koji može da prouzrokuje buduçi kvar, će biti uočen i popravljen na vreme.\nManje trošenje tonera\nDa li ste nekada štampali i odjednom ste primetili linije na odštampanom papiru? Ovaj problem može da nastane usled istrošenosti tonera. Da ste održavali i servisirali Vaš printer redovno ovakvi problemi mogu da budu izbegnuti a Vi biste uživali u vrhunskom kvalitetu štampe još dugo vremena.\nDuži životni vek štampača\nNaravno uvreženo je mišljenje da ako Vaš štampač radi i dalje kao nov, onda će da traje jako dugo. Takodje postoji mišljenje da ćete uštedeti dosta novca ako štampač radi duže\nAko Vaš printer traje duže to znači da ćete kasnije kupiti nov štampač. Bilo nov ili stariji model štampača, on uvek ima istu funkciju, a to je da Vam odštampa potrebni dokument. Ako je emisija tonera niska onda će mašina raditi lepše i neće imati potrebu da troši mnogo tonera. Očigledno je da održavanje štampača znači uštedu novca. To takodje znači da nećete imati dugo potrebu za novim uredjajem a samim tim ćete biti oslobodjeni instalacije novog softvera i potrebnih programa za Vaš računar. Bez obzira na to kakav je Vaš pogled, održavanje štampača, skenera i kopir mašina je veoma vredno.


RTCG - Radio Televizija Crne Gore - Nacionalni javni servis :: Politika :: Važno što vlast nema veze sa organizovanjem proslave\nU CRNOGORSKOJ ISTIČU 05. 11. 2018. 13:01 >> 12:38 5\nU CRNOGORSKOJ ISTIČU\nPotpredsjednik Crnogorske, Zoran Mugoša, podsjetio je jutros na stav Crnogorske da aktere događaja kojima se dovodi u pitanje crnogorska država treba suočiti sa odlučnom reakcijom države.\n"Predsjednik Vlade je nedavno izjavio da neće biti dozvoljeno organizovanje događaja kojima se želi osporiti država Crna Gora ili urušiti autoritet zakona i institucija naše države. Podržavamo takav stav i pozivamo i predsjednika Vlade i predstavnike drugih državnih institucija da bez izuzetka i u svakoj situaciji najoštrije reaguju u cilju zaštite dostojanstva crnogorske države i autoriteta institucija države Crne Gore", izjavio je Mugoša.\nOn je čestitao jutros funkcionerima Crnogorske u Budvi za koje je rekao da svojim djelovanjem u teškim političkim okolnostima brane interese ne samo Budvana, već i svih građana Crne Gore, crnogorskih institucija i crnogorske države. On je rekao da je veoma važno što budvanska vlast nema nikakve veze sa organizovanjem novembarskih događaja u Budvi.\n"Naši ljudi u Budvi su prvo ušli u vlast uz osnovni princip da se taj savez ideološki raznovrsnih partija temelji na punoj lojalnosti državi Crnoj Gori. Danas se različite proslave u Budvi i u drugim opštinama na primorju najavljuju a da opštinski organi u Budvi na primjer u tome ne učestvuju ni na koji način. Crnogorska je, dakle, u institucionalnom smislu državu Crnu Goru u Budvi učvrstila i to je rezultat vrijedan čestitke", zaključio je Mugoša.\nCrnogorska Zoran Mugoša


Početak/Virus Korona/NOVE MERE U NIŠU: U zatvorenom prostoru 100 osoba, zarvoreni bazeni se zatvaraju, u baštama dva metra po gostu, predlaže se odlaganje proslava\nNiške Vesti 4. jula 2020.\nSvako je obavezan da koristi masku u zatvorenom prostoru i da to čini na potpuno ispravan način, uz održavanje minimalne distance od 2 metra, okupljanje u zatvorenom prostoru se ograničava na maksimalno 100 osoba uz minimalno 4 kvadratna metra površine po osobi uz poštovanje distance od najmanje 2 metra i obavezu korišćenja zaštitne maske, otvoriti dve KOVID-19 ambulante sa radnim vremenom 7 – 22 časa, u javnom prevozu obavezno je korišćenje zaštitne maske, zabranjuje se ulazak u vozilo licima koja nemaju postavljenu zaštitnu masku.\nPrevoznik je dužan da ovavlja redovno provetravanje i dezinfekciju vozila, odluke kojima se određuju preventivne mere protiv epidemije KOVID-19 za period od 4. jula do 19. jula 2020.godine, a koje doneo Gradski štab za vanredne situacije Grada Niša.\nDiskoteke i klubovi u zatvorenom prostoru u kojima gosti stoje, kreću se ili igraju uz muziku, u periodu primene ovih mera mogu da rade samo u statičnom režimu (stolovi sa mestima za sedenje) na način regulisan pod tačkom.\nDiskoteke i klubovi na otvorenom, u periodu primene ovih mera mogu da rade samo u statičnom režimu bašte otvorenog tipa, na način regulisan pod tačkom.\nPodsećamo da su vrtići i predškolske ustanove dužne da primenjuju sve mere zaštite (maska, distanca, dezinfekcija ruku i prostorija).\nRoditeljima se preporučuje da, ukoliko imaju uslova za čuvanje dece u domaćinstvu, da ih privremeno ne dovode u predškolsku ustanovu.\nCOVID-19 Gradski štab za vanredne situacije Koronavirus Mere\n5. jula 2020. u 13:49\nZajednicke prostorije u stambenim zgradama dezinfikovati najmanje jednom dnevno? A ko ce to da radi i sa kojim sredstvima? Ali zato JKP Medijana „ucestalije“ da pere i cisti ulice? Koliko je to „ucestalije“, jel isto jednom dnevno ili jednom mesecno? Bla, bla, bla …


TADIĆ BEZ DLAKE NA JEZIKU: "Vučić je potpisivanjem sporazuma u Washingtonu napravio najveći politički skandal u istoriji Srbije, EVO ŠTA JE URADIO..."\nTADIĆ BEZ DLAKE NA JEZIKU: “Vučić je potpisivanjem sporazuma u Washingtonu napravio najveći politički skandal u istoriji Srbije, EVO ŠTA JE URADIO…”\n– To je neprihjvatljivo za islamsku zajednicu…\nAleksandar Vučić je potpisivanjem sporazuma u Vašingtonu napravio najveći politički skandal u političkoj istoriji Srbije, izjavio je danas na konferenciji za novinare predsjednik Socijaldmokratske stranke Boris Tadić.\nOn je, kritikujući Vučića, analizirao svaku tačku sporazuma sa Prištinom potpisanog u Vašingtonu, naglasivši da je tačka 16 tog sporazuma od posebnog značaja.\nTadić je rekao da niko od onih koji su ispraćali Vučića u Vašington “da se tamo bori kao lav”, nije očekivao da će se sporazum baviti premještanjem ambasade Srbije iz Tel Aviva u Jerusalim.\nOn je ocjenio kako je, s jedne strane, “ekstremno osetjivo spoljnopolitičko pitanje”, o kome je donijeta rezolucija Ujedinjenih nacija koja govori jasno da je to neprihjvatljivo za islamsku zajednicu, a da s druge strane Srbija ionako ima dobre odnose sa Izraelom.\n“Ovim sporazumom Srbija je prihvatila da premjesti svoju ambasadu, a Izrael je tu ekskluzivnu stvar, koju su učinile samo Sjednijene Države i Gvatemala, prihvatio da prizna nezavisnost Kosova”, rekao je Tadić.\nOn je kazao da je tačka sporazuma o diversifikaciji energetskog snabdjevanja, kojom se Sjedinjene Države nameću kao konkurenti Rusiji u snabdjevanju gasom, “šamar Rusiji i zajedničkoj energetkskoj politici” Srbije i Rusije.\nTačka koja se odnosi na petu generaciju mobilne telefonije, poznatiju kao 5G, odnosno na to da Srbija neće koristiti neproverenu opremu, prema Tadićevoj ocjeni je “nesumnjivo usmjerena protiv Kine jer se dobro zna da Huawei apsolutno dominantna tehnologija po jeftinoći i kvalitetu kada je reč o 5G tehnologiji”.\nTadić je napomenuo da će tačka sporazuma koja se tiče tretmana Hezbolaha “sukobiti Srbiju i sa Iranom”.\nTačka 15 sporazuma koji je potpisao Vučić, a kojom se Srbija složila da će na godinu dana obustaviti kampnaju povlačenja, prema Tadićevom mišljenju, odraz je “potpunog amaterizma i diletantizma” koje je je delegacija Srbije pokazala u Vašingtonu, ali i “čitava Vlada u tehničkom mandatu”.\nTadić je objasnio da je Vučić tom tačkom zauzvrat prihvatio moratorijum na aktivnosti Kosova u vezi sa ulaskom u međunarodne institucije, u koje Kosovo ionako nije moglo da uđe.\n“Prihvatili smo moratorijum na akciju povlečenja priznanja nezavisnosti Kosova koja je davala rezultate, a pritom nismo prihvatili moratorijum Kosova kada je u pitanju akcija dodatnog priznanja i pritiska na zemlje koje su povukle priznanje. To apsurd nad apsurdima i ne može ni logički da se objasni”, rekao je Tadić.\nOn je rekao da je potpisivanje sporazuma u Vašingtonu “finiš” Briselskog sporazuma i “najpogubniji korak” do sada.\n“Nakon ovog sporazuma uopšte neće biti važno da li će Srbija priznati nezavisnost Kosova ili neće. Takvom vrstom sporazuma Srbija relativizuje značaj svog priznanja Kosova, jer će to postati potpuno nebitno nakon svih akata koji su dokazi implicitnog priznavanja Kosova”, rekao je Tadić.\nOn je, komentarišući reakcije na društvenim mrežama i u javnosti o Vučićevom ponašanju pred predsjednikom Sjedinjenih Država Donaldom Trampom,rekao da “diktatora treba ismijavati”, ali da javnost ne bi trebalo da dozvoli da se Vučić “izvuče iz ove situacije, da je kršio zakon i Ustav, da je dao sve i nije dobio ništa” i da Vučiću ne treba dozvoliti da se izvuče “od svoje istorijske odgovornosti”.\nIz Beograda ništa novo: “Bošnjaci žele mirnim sredstvima promijeniti ishod rata”\nSramotno: Predloženo da jedna ulica nosi ime ratnog zločinca Krajišnika\nVučić najavio dolazak u Sarajevo? “Sa Turcima smo završili sve svoje sukobe”\nAFERA “JANAF” UZDRMALA HRVATSKU VLAST; SVI SU SUMNJIVI: I Mesića novinari pitali šta je radio u famoznom klubu\nOVAKVE VIJESTI VOLIMO ČUTI: Predsjednika kriznog štaba KS Aida Pilav saopštila posljednje vijesti o situaciji na Podhrastvima


Petorica militanata osuđeni na smrt zbog ubistva blogera\nSud u Bangladešu osudio je danas na smrt pet članova islamističke militantne grupe zbog ubistva američkog blogera koji je kritikovao vjerski ekstremizam prije šest godina.\nAvidžt Roja, američki državljanin porijeklom iz Bangladeša, ubijen je u februaru 2015. godine u napadu grupe koja ga je sasjekla mačetama dok se sa suprugom vraćao kući sa sajma knjiga u Daki.\nNJegova supruga Rafida Ahmed, koja je takođe bloger, zadobila je povrede glave i izgubila je jedan prst.\n"Optužbe protiv njih dokazane su van svake sumnje. Sud im je izrekao najvišu kaznu", rekao je javni tužilac Golam Sarvar Kan nakon izricanja presude u Specijalnom antiterorističkom sudu u glavnom gradu Daki pod jakim mjerama obezbjeđenja.\nSud je, takođe, jednog čovjeka osudio na doživotnu robiju za ovaj napad, rekao je Kan.\nOn je dodao da šestorica muškaraca osuđenih danas pripadaju domaćoj militantnoj grupi Ansar Ulah Bangla /Ansar Ullah Bangla Team/, koje je inspisirana Al kaidom, i za koju policija kaže da stoji iza ubistava više od desetak sekularnih aktivista i blogera.\nSajed Ziaul Hak, otpušteni armijski general za koga se vjeruje da je vođa grupe i koji je organizator ubistava, kao i još jedan član grupe, osuđeni su na smrt nakon što im je suđeno u odsustvu, rekao je Kan.\nVećinski muslimanski Bangladeš suočavao se sa nizom smrtnosnih napada od 2013. do 2016. godine čije su mete bili blogeri, sekularni aktivisti i pripadnici vjerskih manjina. Za većinu napada odgovornost je preuzela "Islamska država" ili grupe povezane sa Al kaidom.\nNajozbiljniji napad dogodio se u julu 2016. godine kada su napadači upali u kafić u diplomatskom kvartu Dake i ubili 22 osobe, većinom strance.\nBivši predsjednik Pakistana Pervez Mušaraf osuđen na smrt\nVozač Ubera osuđen na smrt zbog silovanja i ubistva britanskog diplomate


KOMESAR SAVETA EU ZA LJUDSKA PRAVA: Sve članice da puste migrante iz pritvora - Naša Borba\nKOMESAR SAVETA EU ZA LJUDSKA PRAVA: Sve članice da puste migrante iz pritvora\nKomesar Saveta Evrope za ljudska prava Dunja Mijatović pozvala je sve članice da razmotre situaciju odbijenih tražilaca azila i pritvorenih migranata i da ih puste iz pritvora.\nS obzirom na pandemiju korona virusa, nejasno je kada će biti moguć povratak migranata i podsetila da „prema zakonu o ljudskim pravima, imigracioni pritvor u svrhu takvih povratka može biti zakonit samo dok je izvodljivo da se povratak zaista može dogoditi“.\nDunja Mijatović je ukazala i da „imigracioni pritvori uglavnom pružaju slabe mogućnosti za socijalno distanciranje i druge mere zaštite od infekcije korona virusa za migrante i osoblje“.\nPodsećajući da su Belgija, Španija i Holandija već oslobodile migrante, kao i da je Velika Britanija najavila da će razmotriti situaciju, Dunja Mijatović je pozvala ostale članice Saveta Evrope da slede ove primere, kao i da su prioritet deca migranti, bili ili ne u pratnji roditelja.\nIzbeglice iz Avganistana i Pakistana protestuju protiv njihove deportacije. godine u Lezbosu u Grčkoj. Neograničen broj migranata uskoro će se vratiti u Afganistan iz EU-a\nDržave članice su takođe odgovorne da onima koji su pušteni iz pritvora, omoguće odgovarajući smeštaj i osnovne usluge, uključujući zdravstvenu zaštitu. Ovo je neophodno za „zaštitu njihovog dostojanstva“, ali i za „zaštitu javnog zdravlja“, navela je Dunja Mijatović.\nKomesar Saveta EU za ljudska prava: Dezinformacije o pandemiji ne smeju da služe za ograničavanje slobode medija\nFoto: Dunja Mijatovic at the Central Asia Media Conference, Bishkek, June 2013\n„Nažalost, neke vlade koriste ovaj imperativ kao izgovor za uvođenje nesrazmernih ograničenja slobode medija; ovo je kontraproduktivan pristup koji mora prestati. Naročito u doba krize moramo da zaštitimo naše dragocene slobode i prava“, navela je Komesar Mijatović.\n„U Češkoj, Srbiji i Italiji prijavljeni su slučajevi novinara koji su bili sprečeni da prisustvuju konferencijama za medije, da dobiju informacije od zdravstvenih vlasti ili da dokumentuju aktivnosti zvaničnika zaduženih za sprovođenje zakona“, napisala je Komesar Mijatović, inače stručnjak za zakone o medijima i regulacijama u medijima.\nBEZ BLAMA: Tržni centar „Promenada“, profitira na muci i epidemiji\nPrethodni tekstDIRLJIVO: Video majke koja je posetila sina (6) za vreme epidemije virusa\nSledeći tekstNOVI POŽAR NA FRUŠKOJ GORI: Plamen se video iz Novog Sada


Igre osvojile i Sajam sporta | Igre mladih\nIgre osvojile i Sajam sporta\nSjajna promocija Dunav osiguranje Sportskih igara mladih Srbije na 8. međunarodnom Sajmu sporta koji je od 22. do 24. novembra 2019. održan u Hali 1 Beogradskog sajma\npon, 25. novembar 2019.\nI Sajam sporta ostaje iza nas. Dunav osiguranje Sportske igre mladih Srbije tokom 8. međunarondnog Sajma sporta, koji je održan od 22. do 24. novembra 2019, održale su mnogo promocija. Štand Igara u Hali 1 Beogradskog sajma, tokom tri dana lepe manifestacije posetio je veliki broj građana, pre svega mladih, kao i mnogobrojni važni poslenici srpskog sporta i srpski asovi.\nA puno poznatih prodefilovalo je štandom, uživajući u druženju sa maskotom Igara Viktorom, slikajući se na čarobnom ogledalu i listajući reviju o sezoni uspeha 2019. Predsednica Dunav osiguranje SIM Srbije Ivana Jovanović, sa svojim timom kao i uvek bila je nasmejana i na raspolaganju svima. Mladi su se družili i sa poznatim sportistima, bilo je puno selfija, deljenja autograma i dobijanja suvenira sa znakom Igara.\nU petak prvog dana Sajma sporta, specijalni gost na štandu Igara, bio je Dušan Duca Borković, najbolji automobilista Srbije. U subotu prvi gosti bili su fudbaleri Partizana Zlatan Šehović i Aleksandar Popović, koji su bili u pratnji potparolke kluba Biljane Obradović. Veče je bilo rezervisano za posetu ambasadorke Igara, lepe odbojkašice Ivane Nešović i Mladena Krstajića, eks selektora Srbije i nekadašnje velike fudbalske zvezde nemačkog Verdera. Nedelja je bila rezervisana za posetu iz Ljutice Bogdana. Štand Igara u pratnji pr kluba Miljana Miloševića, posetio je Nemanja Milunović. I tokom sva tri dana, uz decu, puno prijatelja Igara, predstavnika velikog broja opština, Ministarstva omladine i sporta, Sportskog saveza Srbije i drugih divilo se predivnim velikim posterima koji su dočarali kako je to bilo na Igrama u preko 20 gradova ove godine.


TREŠNJE: Prirodni lek sa drveta i eliksir lepote – sprečavaju nastanak bora i celulita\nIako zvuči neverovatno, ovo voće je „prirodni lek sa drveta“, jer sadrži veliku količinu vitamina C, cinka, folnu kiselinu, kalcijum, gvožđe i biljne pigmente, takozvane antocijanidine koji su najvredniji sastojak.\nSezona trešanja je u punom jeku. Po mišljenju bečkog zdravstvenog stručnjaka Hademara Bankhofera, trešnje su „prirodni lek sa drveta” i pomažu između ostalog kod problema sa reumom i gihtom.\nTrešnje sadrže veliku količinu vitamina C i cinka, koji su veoma važni za otpornost organizma, zatim folnu kiselinu za zdravo srce i krvotok, kalcijum za kosti i gvožđe za krv. Međutim, najvredniji su biljni pigmenti, takozvani antocijanidini koji se nalaze u trešnjama.\nOni jačaju vezivno tkivo, te sprečavaju nastanak bora tako što uništavaju štetne enzime koji kožu čine starom i naboranom.\nPročitajte i ovo: Uzimate li cink? Evo zašto bi obavezno trebalo!\nTrešnje, takođe, mogu da spreče nastanak celulita, a na američkom univerzitetu u Vermontu dokazano je da su antocijanidini dobri i protiv upale mišića i grčeva u listovima nogu.\nDelotvorno dejstvo antocijanidina kod problema sa reumom i gihtom, otkrio je 1950. godine u Teksasu nemački lekar Ludvig Blau. On je, naime, sam bolovao od gihta, imao jake bolova od kojih povremeno čak nije mogao ni sam da se kreće, već samo pomoću invalidskih kolica.\nPročitajte i ovo: KAMILICA, najstariji lek narodne Medizin: Blag i nežan način da zaštitimo svoje zdravlje\nJednom prilikom je primetio da su njegovi bolovi nakon dve šake trešanja bili manji.\nPokrenuo je studiju sa pacijentima koji su patili od reume i gihta i od tada je dokazano da trešnje smanjuju nivo mokraćne kiseline i leče upale.\nPročitajte i ovo: JASMIN, anđeoska energija: Balansira emocije i hormone u svim stanjima\nPomoću svojih zaštitnih kiselina i voćnog šećera trešnje podstiču rad želuca, creva i pankreasa i samim tim podstiču i varenje.\nOsim toga, trešnje izbacuju vodu iz organizma i na taj način rasterećuju srce i krvotok i aktiviraju jetru i bubrege.\nAntibakterijske supstance u trešnjama sprečavaju stvaranje zubnih naslaga i mogu da spreče nastanak karijesa i probleme sa desnima poput parodontoze.


Budite oprezni za volanom: Kolovozi su mokri, a magla smanjuje vidljivost | BL Portal\n5. Novembra 2020. 7:52\nIz Auto-moto saveza (AMS) Republike Srpske skreću pažnju na odrone na dionicama u usjecima i pored kamenih kosina, te vozače upozoravaju da voze opreznije na dionicama na kojima se izvode radovi i poštuju privremeno postavljenu saobraćajnu signalizaciju.\nNa regionalnom putu Bobetino brdo – Ugljevička Obrijež zbog radova u vremenu od 7.00 do 16.00 časova saobraćaj će se odvijati usporeno, odnosno naizmjenično jednom saobraćajnom trakom.\nU toku je izgradnja male hidroelektrane Krupac na rijeci Željeznici, zbog čega se saobraćaj na dionici magistralnog puta Krupac – granica Republike Srpske(Bogatići), na području opština Istočna Ilidža i Trnovo odvija naizmjenično jednom trakom.\nZbog sanacionih radova na mostu preko rijeke Bile na putnom pravcu Nević Polje-Kaonik, iz smjera Kaonika (Viteza) saobraćaj se odvija jednom trakom na mostu, dok se iz smjera Nević Polja /Travnika/ saobraća obilaznicom u neposrednoj blizini.\nUlazak u BiH za strane državljane omogućen je uz negativan PCR test na korona virus koji ne smije biti stariji od 48 časova.\nSrbija je otvorila svoje granične prelaze sa BiH bez neophodnog testa na korona virus.\nTags: Magla, mokri kolovozi, saobraćajjjj\nLajpcig “šokirao” PSŽ: Francuzi sebi zakomplikovali prolaz u Ligi šampiona FOTO


Zimski univerzitet Udruženja profesora francuskog - La France en Serbie\nAccueil > Aktuelnosti i mediji > Prosveta, visoko školsko obrazovanje, istraživanja > Zimski univerzitet Udruženja profesora francuskog\nZimski univerzitet Udruženja profesora francuskog [fr]\nU ponedeljak 30. januara Udruženje profesora francuskog jezika Srbije otvorilo je svoj tradicionalni Zimski univerzitet, organizovan uz podršku Ambasade Francuske i Francuskog instituta u Srbiji. To je prilika da više od 80 nastavnika iz cele Srbije razgovara tokom tri dana o novim pristupima i pedagoškim praksama u nastavi francuskog jezika, između ostalog i o neformalnim metodama učenja jezika.\nG. Mladen Šarčević, ministar obrazovanja, nauke i tehnološkog razvoja kao i gđa Kristin Moro, ambasador Francuske u Srbiji, svečano su proglasili univerzitet otvorenim.\nMinistar je podvukao značaj učenja živih jezika i potrebu da učenici steknu pravo znanje overeno diplomom. „Smatramo da deca treba da uče ravnopravno dva živa (strana) jezika“, dodao je on.\nAmbasadorka je podvukla napore koje ulažu svi profesori francuskog jezika kako bi savladali nova oruđa i pedagoške metode predstavljene tokom seminara. Podsetila je na podršku ambasade i Francuskog instituta aktivnostima Udruženja profesora francuskog, važne za stalno usavršavanje predavača.\nViše od 100.000 učenika, od osnovne do poslednjeg razreda srednje škole, uči francuski u Srbiji, a 8 školskih ustanova nudi đacima dvojezična frankofona odeljenja: u Beogradu i Novom Beogradu, Novom Sadu i Sremskim Karlovcima, Nišu, Pirotu i Valjevu. Učenici koji pohađaju ova odeljenja dobijaju kao overu znanja DELF diplomu (elementarnu diplomu francuskog jezika) koja je priznata u celom svetu.


Labudovi zimska atrakcija kraj Tise u Bečeju - Portal Moj Bečej - Bečejske opštine iz ugla građana!\nLabudovi zimska atrakcija kraj Tise u Bečeju\nLepa slika na obali Tise u Bečeju\nPon jan 13\nLabudovi su stalna zimska atrakcija na Tisi\nPrijatni januarski dani izmamili su žitelje Bečeja da izađu iz svojih toplih domova i prošetaju do Tise, gde ih čekaju stari znanci u ovom periodu labudovi.\nJato od četrdesetak belih pernatih lepotana dugih vratova kreće se uz obalu u ičekivanju hrane i pravi su mamac za decu. Za razliku od prethodnih zima, kad su se, uglavnom, svi kretali u jednoj grupi, ove zime se, s vremena na vreme, podele u dve grupe i tako na dva mesta okupljaju prolaznike koji ih hrane.\nOrnitolozi upozoravaju da labudovi ne smeju da se hrane plesnavim lebom ili drugim pecivom, a najbolja hrana za zimske ljubimce, kao i druge ptice, su semenke kukuruza, pšenice, soje, suncokreta… Važno je znati i to da nije preporučljivo prilaziti isuviše blizo vode, već hraniti labudove i posmatrati ih sa određene udaljenosti.\nNije preporučljivo posmatrati labudove iz velike blizine\nTako Bečejci imaju dve godišnje atrakcije na Tisi. U junu isčekuju letnji ljubavni ples insekta tiskog cveta, a zimi uživaju u povremenim labudovim zamasima širokih krila nad suncem obasjanom površinom „panonske princeze“.\nU svemu profitiraju i divlje patke, koje takođe vape za hranom u zimskom periodu, ali kako nisu toliko atraktivne za Bečejce, malo im ko pridaje veću pažnju i zadovoljavaju se onim što se nesmotreno baci malo dalje od domašaja labudova.


OSM Televizija - Iz bezbjednosnih razloga nije položeno cvijeće kod logora "Pilićarnik"\nPredsjednik "Istočne alternative" Vojin Pavlović rekao je da članovi Udruženja ne žele incidente i da su uvažili procjenu policije, ali da će insistirati da naredne godine polože cvijeće na toj lokaciji ili će organizovati sprečavanje polaganja cvijeća Bošnjacima u Kravici, što se organizuje istog dana.\nU Gornjim Potočarima bilo se okupilo nekoliko desetina Bošnjaka kod objekta "pilićarnik" i policija je procijenila da može doći do narušavanja bezbjednosti, te sugerisala organizatorima da odustanu od posjete tom lokalitetu.\nPrije toga članovi "Istočne alternative" i članovi porodica srebreničkih Srba ubijenih u srebreničkim logorima prislužili su svijeće za pokoj duša ubijenih i položili cvijeće kod bivših logora u staroj zgradi policijske stanice i ispred Osnovnog suda, gdje je služen parastos za mučene i ubijene Srbe u tim logorima.\n"Mi želimo ta mjesta da obilježimo. Očekujemo odobrenje da postavimo spomen-ploču na zgradu Osnovnog suda koju smo danas donijeli ovdje što nam ranije nije dozvoljavano. Nadam se da ćemo je iduće godine postaviti i obilježiti ovo srpsko stratište", istakao je Pavlović.\n"Šta tužioci ovdje rade i da li je njihov posao samo da zastrašuju i optužuju Srbe", upitao je Pavlović.\nPredsjednik "Istočne alternative" Srbije Dragan Todorović upitao je kako je moguće da za 20 godina nakon rata niko nije odgovarao za oko 3.500 ubijenih Srba u srednjem Podrinju.\n"Tražićemo od vlasti Republike Srpske podršku da to učinimo i nikada nećemo odustati ni zaboraviti naše žrtve", poručio je Todorović.\nOn je istakao da Srbi moraju ugledati na Jevreje koji i danas traže i progone fašiste. "Onaj ko je nametnuo rat želi da okrivi srpski narod za sve i mi na to nikada nećemo pristati", istakao je Todorović.\nUčenici odali pomen ubijenim djevojčicama na Grbavici\nJoš iz iste kategorije: « Dodik se sastao sa Šmitom i Helbahom Ročište Mahmuljinu održano bez prisustva javnosti »


Jarinje: Sprečen pokušaj krijumčarenja\nPogranična policija Kosova sprečila je noćas krijumčarenje poljoprivrednih mašina iz centralne Srbije na Kosovo. Dva kosovska Albanca koja su preko ilegalnog prelaza Mure pokušala da kamionom prevezu ovu robu privedena su, a mašine su zaplenjene.\nU Prištini počeo protest protiv Vuka Jeremića\nProtest zbog kandidature bivšeg ministra spoljnih poslova Srbije Vuka Jeremića za generalnog sekretara Ujedinjenih nacija je počeo danas u centru Prištine.\n"Incident u Gracku izaziva strah, ljutnju i mržnju"\nDan nakon što su nepozanti počinioci oskrnavili spomen obeležje ubijenim srpskim žeteocima u Starom Gracku oglasio se predsednik Kosova Hašim Tači. Istakao je "da svako ko želi dobro Kosovu osuđuje ovaj neprihvatljivi postupak“.\nStojanović sa Apostolovom o političkoj situaciji i problemima\nZamenik kosovskog premijera Branimir Stojanović sastao sa novom specijalnom predstavnicom EU i šeficom Kancelarije EU na Kosovu Natalijom Apostolovom.\nSNF: Čekamo odgovore Srpske liste\nČlanovi Srpskog nacionalnog foruma su povodom naznaka da će Srpska lista u parlamentu Kosova glasati za sporazum o demarkaciji sa Crnom Gorom, uputili Srpskoj listi pitanja na koja, kako kažu, još uvek nisu dobili odgovore.\nGračanica domaćin festivala srednjovekovnih veština\nPrvi međunarodni festival srednjovekovnih veština i zanata – Shield održaće se u Gračanici od 16. do 18. septembra, saopštila je Turistička organizacija Gračanice (TOG).\nDemarkacija, pa vizna liberalizacija za Kosovo\nČlanovi Komiteta za civilne slobode, pravdu i unutrašnje poslove Evropskog parlamenta podržali su "Viza vejver" za Kosovo sa 25 glasova za, 24 glasa protiv i 2 uzdržana. Uprkos tome, na putovanja bez viza će stanovnici Kosova još pričekati.\nDanas odluka o viznoj liberalizaciji za Kosovo\nKomitet za civilne slobode, pravdu i unutrašnje poslove Evropskog Parlamenta odlučiće danas o viznoj liberalizaciji za Kosovo.\nAkcija prikupljanja pomoći za Miličino lečenje\nNekoliko nevladinh organizacija pokrenulo je akciju prikupljanja novčane pomoći za lečenje Milice Stević iz Donje Gušterice. Novac doniraju i učenici osnovne škole “Kralj Milutin” u Gračanici.\nObilne padavine prete danas i sutra\nVeća količina padavina, od 30 do 50 litara po kvadratnom metru, očekuje se lokalno večeras, u toku noći i sutra u zapadnim, jugozapadnim i južnim krajevima.\nPariz: Izložba o nasleđu Kosova i Metohije\nDirektor Kancelarije za Kosovo i Metohiju Marko Đurić otvoriće sutra u Kulturnom centru Srbije u Parizu izložbu „Kosovo i Metohija - 10 koraka“.\n“Šta misle Srbi sa severa Kosova o Briselskom dijalogu“\nNa kanalima Nezavisne TV Mreže gledaoci će sutra imati priliku da pogledaju drugu TV debatu na temu "Srbi sa severa Kosova o Briselskom dijalogu“.\nTrajković: Padavine nisu prouzrokovale probleme\nObilna kiša koja je tokom noći padala nije prouzrokovala veće probleme na teritoriji opštine Gračanica, kaže za RTV Kim direktor Odeljenja javnih službi Vladica Trajković.\nPretres u kući Dardana Molićaja\nKosovska policija pretresla je rano jutros kuću generalnog sekretara opozicionog pokreta Samoopredeljenja Dardana Molićaja, preneo je Radio Slobodna Evropa.\nUgljare: Svaka kiša donese poplave\nIzgradnja rečnog korita je prioritet za Ugljare, kazali su tokom javne prezentacije budžeta Opštine Gračanica meštani ovog sela.\nNastavlja se akcija za pomoć Milici Stević\nNizom sprovedenih humanitarnih akcija do sada je sakupljeno 11 hiljada evra kako bi se pribavio neophodan novac za lečenje Milice Stević iz Donje Gušterice, rekla je u izjavi za RTV Kim njena sestra Milena Stević. Nedostaje još 16 hiljada evra.\nTahiri: Telefonski pozivni broj za Kosovo pa ZSO\nKosovsko ministarstvo za lokalnu upravu kompletiralo je tim koji će raditi na statutu Zajednice sprskih opština, piše Koha ditore.\nTači: Policija Kosova primer za čitav region\nPredsednik Kosova, Hačim Tači je na sedamnaestogodišnjicu od osnivanja Policije Kosova rekao da je ova institucija postala snaga koja najbolje simbolizuje viziju o Kosovu.\nKancelarija EU u Prištini navela je u odgovoru listu Koha ditore da će ZSO biti uspostavljena u skladu sa kosovskim zakonima i odlukom kosovskog ustavnog suda.\nPrikupljeno još 4.500 evra za Milicu\nNa donatorskoj večeri za pomoć Milici Stević iz Donje Gušterice sinoć je sakupljeno 4.500 evra. Akcija prikupljanja pomoći za Miličino lečenje se nastavlja.\nUhapšena trojica Albanaca, zaplenjeno 45 kg narkotika\nKosovska policija saopštila je da su u regionu Kosovske Mitrovice uhapšena trojica Albanaca i da je zaplenjeno više od 45 kilograma narkotika.\nU Parizu otvorena izložba o nasleđu KiM\nIzložba pod nazivom “Kosovo i Metohija – 10 koraka”, o istorijskom, kulturnom i duhovnom nasleđu, otvorena je u Srpskom kulturnom centru u Parizu.\nBrisel: Nastavak ekspertskog dijaloga\nDijalog Beograda i Prištine na ekspertskom nivou biće nastavljen danas u Briselu, saopštila je Kancelarija za Kosovo i Metohiju.\nU Briselu i o registarskim tablicama\nU Briselu će u dijalogu Beograda i Prištine na ekspertskom nivou biti reči i o slobodi kretanja, odnosno reciprocitetu kada su u pitanju registarske tablice, objavila je danas prištinska "Epoha".\nMustafa: Neće biti uslovljavanja ni od koga\nPremijer Kosova Isa Mustafa kazao je danas da će o podršci zakonu o demarkaciji sa Crnom Gorom razgovarati i sa opozicijom ali i sa Srpskom listom.


Šef hrvatske diplomatije: Situacija u BiH je zabrinjavajuća – Banjaluka24\nŠef hrvatske diplomatije: Situacija u BiH je zabrinjavajuća\nMinistar spoljnih i evropskih poslova Hrvatske Gordan Grlić Radman rekao je da bi izbori u BiH prema postojećem izbornom zakonu bili nelegitimni i ponovo na štetu tamošnjih Hrvata, te ocijenio da je situacija u BiH zabrinjavajuća.\n“Sada je potreban nastavak zajedničkog angažmana EU i SAD kako bi se dao podsticaj završetku pregovora i tako omogućili slobodni izbori”, rekao je šef hrvatske diplomatije na konferenciji za novinare.\nGrlić Radman je naveo da bi se bez izborne reforme nastavio izborni inženjering na štetu Hrvata u BiH.\nCilj zvaničnog Zagreba i dalje je stabilna, funkcionalna BiH u kojoj sva tri konstitutivna naroda uživaju legitimna politička prava, da čvrsto napreduje na evropskom putu i postane članica EU, rekao je Grlić Radman, koji je danas primio komesara Evropske komisije za susjedstvo i proširenje Olivera Varheljija.\nGovoreći o Srbiji, ministar je ponovio da kao zemlja koja pregovara o pristupanju Uniji, treba da, kako je naveo, zauzme “jasan stav o Ukrajini i uskladiti se s odlukama EU”.\n“Svaka država koja želi da postane dio evropske porodice mora da uskladu svoju spoljnu politiku s Unijom i time pokaže da joj je uistinu stalo do članstva”, rekao je Grlić Radman nakon razgovora s evropskim zvaničnikom Oliverom Varheljijem u Zagrebu, prenijela je Hina.\nPrema njegovim riječima, Hrvatska snažno podržava širenje EU na države zapadnog Balkana, zasnovano na individualnim postignućima u ispunjavanju svih potrebnih kriterijuma, prije svega demokratskih vrijednosti i vladavine prava.\nDvojica zvaničnika su se saglasila da treba započeti pristupne pregovore sa Sjevernom Makedoniijom i Albanijom.\nTRESE SE REGION: Ponovo jak zemljotres, EVO GDJE JE SADA UDARILO


Trejler "The New Mutants": Posle 5 godina odlaganja konačno u bioskopima - Deda Milorad\nTrejler “The New Mutants”: Posle 5 godina odlaganja konačno u bioskopima\nX-Men spinof “The New Mutants” je prošao sito i rešeto u poslednjih pet godina. Nekoliko puta je odlagan, nekoliko puta je bio najavljivan i posle mnogo sečenja, dosnimavanja i menjanja priče 20 Century Fox se kune da je ova verzija ona koju su sve vreme čekali. Anja Tejlor Džoj, Mejsi Vilijams, Čarli Hiton, Henri Zaga, Blu Hant i Alis Braga 2. aprila 2020. godine konačno će se pokloniti bioskopskoj publici širom sveta.\nReditelj Džoš Bun (The Fault in Out Stars, All We Had, The Pretenders) i njegova ekipa danas su predstavili novi trejler i promene koje je film doživeo.\n“The New Mutants” je opisan kao horor-triler o izolovanoj bolnici u kojoj su smešteni talentovani pojedinci sa natprirodnim moćima.\nTrejler za horor verziju čuvene bajke “Ivica i Marica”\nIstorijat snimanja filma je bio u najmanju ruku trnovit. Nakon prve verzije i okončane produkcije 2016. godine premijera je zakazana za 2017. godinu. Međutim, nezadovoljni Fox tražio je da se dodaju novi likovi i radnja promeni, pa je prvo prikazivanje odloženo za januar 2018. godine. Ubrzo se desilo još jedno odlaganje, pa su “The New Mutants” dobili novi datum, tačnije februar 2019. godine. Nekoliko meseci kasnije objavljeno je da Fox želi da promeni scenario, neke od glumaca i ponovo snimi veći deo filma.\nKompanija se kune da više promena neće biti i da je 2. april ove godine pravo vreme za “The New Mutants”. Koliko je na kraju dobro sve ispalo i da li je vredelo čekati pet godina, videćemo u aprilu, osim ako se opet ne promeni datum premijere.


MF: Svim obveznicima omogućeno da izmire poreski dug | Analitika - Informativni Portal\nMF: Svim obveznicima omogućeno da izmire poreski dug\nUredbom o naplati poreskog duga data je jednaka mogućnost svim obveznicima da izmire dug, bez obzira na to da li on reprogamiran, saopšteno je iz Ministarstva finansija.\nObjavljeno: 06. 09. 2017 - 20:49 Promjenite veličinu teksta: A A A\nKako navode iz tog resora, Vlada je na prvoj sjednici nakon godišnjih odmora preispitivala zaključke sa sjednice od 27. jula, koji se odnose na davanje saglasnosti za potpisivanje ugovora o naplati poreskog duga imovinom dva poreska dužnika, Đurković Company i Workfinder. Konstatovano je da je napravljen previd u utvrđivanju pravnog osnova za sklapanje tih ugovora, pa su, na prijedlog Ministarstva finansija, ovi zaključci stavljeni van snage.\n- Na toj sjednici donijeta je i odluka o novom predlogu Uredbe o naplati poreskog duga imovinom poreskog dužnika, zbog potpune ubijeđenosti Vlade da i ovaj način, uzimajući u obzir sveukupnu ekonomsku situaciju i nelikvidnost, mora postojati kao instrument za naplatu duga, kojim će se kompanijama omogućiti da sa jedne strane izmire obaveze prema državi, i sa druge izbjegnu blokade računa, odnosno nastave nesmetano poslovanje. Uredbom je data jednaka mogućnost svim obveznicima da izmire poreski dug bez obzira da li je isti reprogramiran, čime stiču mogućnost da isti izmire u kraćem periodu - saopšteno je iz Ministarstva.\nTakođe napominju da je Uredba o naplati poreskog duga imovinom poreskog dužnika zasnovana na članu 17. Zakona o budžetu Crne Gore za 2017. godinu, kojim je propisano da se poreski dug imovinom dužnika može naplatiti u skladu sa posebnim propisom Vlade.\n- Za donošenje navedene uredbe postoji zakonski osnov i ona nije u suprotnosti sa Zakonom o reprogramu poreskog duga, jer se navedenim Zakonom ne propisuje ograničenje u pogledu donošenja ovakvog propisa. Vlada je čvrsta u opredjeljenju da se postupci u implementaciji te Uredbe moraju sprovoditi uz strogo poštovanje pricipa tržišne i funkcionalne vrijednosti preuzete imovine, vodeći računa prvenstveno o iskazanim potrebama od državnih organa i institucija za korišćenje određenih nepokretnosti. Naime, imovina iz koje se može naplatiti poreski dug mora da bude bez tereta, da bude adekvatna i da postoji javni interes za njeno preuzimanje od Države - saopštili su iz Ministarstva.\nTagovi: Ministarstvo finansija porez dug


Turska pozdravila rusko-američki sporazum o Siriji\nBeta 10. septembra 2016. 15:25\nTurska je danas pozdravila novi rusko-američki sporazum o rešavanju krize u Siriji i o dostavljanju humanitarne pomoći.\nMinistarstva spoljnih poslova Turske je u saopštenju izrazilo zadovoljstvo postignutim sporazumom koji će stupiti na snagu u ponedeljak, 12. septembra što je i Kurban-bajram, praznik koji obležavaju muslimani.\nMinistarstvo je navelo da je sporazum „ključan“ kada je u pitanju zaustavljanje sukoba širom Sirije.\nTurska je najavila da će pomoć sirijskom gradu Alepu dostavljati posredstvom UN.\nTurska podržava sirijske pobunjenike koji se bore kako bi svrgli predsednika Bašara Asada.\nAnkara je avgusta u Siriju poslala tenkove i specijalne snage da, uz podršku aviona SAD, pomognu pobunjenicima da zauzmu Džarablus, uporište Islamske države, i da rasteraju džihadiste s tursko-sirijske granice u čemu je, kako je saopštila, nedavno i uspela.


Ugljanin se žali jer ne može biračima da se obrati na bošnjačkom - 05.04.2016, Sputnik Srbija\nLider Stranke demokratske akcije Sandžaka Sulejman Ugljanin, koji je nedavno pozvao SB UN da u jugozapadnu Srbiju pošalje međunarodne trupe za sprečavanje... 05.04.2016, Sputnik Srbija\n18:19 05.04.2016 (Osveženo: 18:23 05.04.2016)\n© Wikipedia / - http://www.mc.rsSulejman Ugljanin\nUgljanin je u razgovoru sa članovima predizborne posmatračke misije Parlamentarne skupštine Saveta Evrope, koju predvodi predsedavajući Volodimir Arijev, rekao da je tokom kampanje gostovao samo na jednoj televiziji sa nacionalnom frekvencijom.\n3 April 2016, 20:00\nRazgovoru su, kako je saopšteno iz Narodne skupštine, prisustvovali i članovi odborničke grupe, predsednik i zamenik predsednika poslaničke grupe SDA Sandžaka — PDD Dr Sulejman Ugljanin i Riza Halimi i narodni poslanik član poslaničke grupe SDA Sandžaka — PDD Enis Imamović.\nTokom razgovora, kako se navodi, narodni poslanici su ukazivali i na to da bi sprovođenje nastupajućih izbora trebalo da protekne u jednakim uslovima za sve i demokratskoj atmosferi.\nNarodni poslanik Riza Halimi je objasnio delegaciji PSSE da još uvek nije rešen problem biračkih spiskova koji su samo delimično urađeni i na albanskom jeziku.\nPoslanik Enis Imamović je govorio o uslovima u kojima se pripremaju izbori raspisani za 24. april i o raspodeli biračkih mesta u šest opština — Novi Pazar, Tutin, Sjenica, Nova Varoš, Priboj i Prijepolje —kao i o bezbednosti građana na dan izbora.\nSagovornici su, stoji u saopštenju, diskutovali o ulozi medija u predizbornoj kampanji, kao i o problemu predstavljanja kandidata na bošnjačkom jeziku.


IZBORI 2022: Šta su zloupotreba javnih resursa i funkcionerska kampanja? - PRIJATELJSTVO\n21.03.2022. RedakcijaDruštvo, Srbija\nPredizborna kampanja za parlamentarne i predsedničke izbore je u punom jeku a mnogi političari koriste javne resurse za svoju ličnu ili promociju svoje liste.\nZloupotreba javnih resursa je svako korišćenje novca poreskih obveznika u svrhe predizborne kampanje.\nZloupotreba javnih resursa definisana je Zakonom o sprečavanju korupcije Republike Srbije. Agencija za borbu protiv korupcije upozorila je da funkcioner ne može da koristi javne resurse za promociju političkih stranaka u svrhu javnog predstavljanja učesnika u izborima i njihovih izbornih programa, kao i pozivanja birača da za njih glasaju ili da bojkotuju izbore.\nAgencija je ukazala da je Zakon odredio šta su javni resursi i da je predvideo zabranu njihove zloupotrebe u izbornoj kampanji.\n„Javni resursi se ne mogu koristiti za rad sa biračima i članstvom i u njima se ne mogu organizovati i održavati skupovi i promocije. Funkcioner takođe, ne može da koristi javne skupove na kojima učestvuje u svojstvu funkcionera, za promociju političkih stranaka i javno predstavljanje učesnika u izborima i njihovih izbornih programa kao i za pozivanje birača da za njih glasaju na određenim izborima, odnosno da bojkotuju izbore“, navodi se.\nAgencija je navela da su funkcioneri dužni da uvek nedvosmisleno predoče sagovornicima i javnosti da li iznose stav organa u kome obavljaju javnu funkciju ili stav političke stranke, odnosno političkog subjekta.\nPolitičar je u funkcionerskoj kampanji ako u periodu pred izbore sebi i svojoj stranci pripisuje zasluge za realizaciju nekog projekta koji je finansiran novcem građana.\nKonkretno, to se dešava ako u vreme izborne kampanje organizuje svečanost povodom otvaranja ili postavljanja kamena temeljca za neku fabriku. Svečano se otvaraju nove školske prostorije, bolnička odeljenja ili slične ustanove. Svakodnevno se obilaze radovi na izgradnji fabrika i puteva.\nSve takve aktivnosti funkcioneri mogu da odlože za period posle izbora ili da ih obave bez organizovanja svečanosti i medijske promocije.\nPored toga što ne bi smeo da zloupotrbljava svoju javnu funkciju, političar ne sme da koristi imovinu i sredstva institucije na čijem je čelu za potrebe stranke čiji je član.\nNe sme službenim autom da ide na stranački skup ili da službene prostorije koristi za prikupljanje potpisa podrške stranci i sigurnih glasova. Ovde su samo izuzetak funkcioneri koji imaju bezbednosnu zaštitu.\nTakođe, zaposleni u javnoj instituciji ne smeju da budu angažovani da u toku radnog vremena raznose stranačke promotivne materijale i rade druge poslove za stranku, kao ni da budu uslovljeni da to rade i van radnog vremena.\nZloupotreba javnih resursa je i kad javni funkcioner koristi imovinu ili sredstva institucije za promotivne aktivnosti koje objavljuje na stranačkim profilima na društvenim mrežama ili kad se obeležja institucija koriste u promotivnim materijalima stranke.\nKruševacPress poziva sve svoje čitaoce da ukoliko primete zloupotrebu javnih resursa ili funkcionersku kampanju u Rasinskom okrugu, tokom predizborne kampanje, ove slučajeve prijave preko on line forme https://krusevacpress.com/prijavi-zloupotrebu/\nizbori, kampanja, zloupotreba


Home / Ostalo / Obuka o perspektivama finansijske održivosti\nSa ciljem jačanja civilnog društva u Srbiji, organizacija aktivnih u oblasti životne sredine, tokom prethodna dva dana održana je obuka o perspektivama njihove finansijske održivosti.\nSa trenerom Mladenom Jovanovićem, učesnici iz OCD su rad počeli razmatranjem ključnih termina u vezi sa finansijskom perspektivom organizacija civilnog društva.\nPrvog radnog dana, učesnici su predstavili misiju i održivost organizacija iz kojih dolaze.\nPotom su radili na troškovima organizacije kao delu strateškog plana, kada su izrađivali pregled prihoda organizacije, mogućih izvora finansiranja i govorili o značaju diverzifikovanih izvora.\nUčesnicima je ukazano i na značaj izrade plana prihoda organizacije, a razgovaralo se i o uslovima za uspeh u ostvarivanju prihoda iz novih izvora.\nDrugi radni dan započeo je pitanjem – „kako poslati poruku koja je dobro smišljena i istovremeno efektna?“\nKroz dinamičnu diskusiju zaključeno je da traženje odgovora na ovo pitanje treba da započne razmišljanjem o potrebama građana, budući da organizacije civilnog društva svoje misije ostvaruju sa ciljem poboljšanja uslova života građana.


Rukometašice izgubile u Inđiji, rukometaši u "SBB Jezeru" - Ritam Grada - vesti Kragujevac\nPočetna Sport Rukometašice izgubile u Inđiji, rukometaši u “SBB Jezeru”\nRukometašice izgubile u Inđiji, rukometaši u “SBB Jezeru”\nI ženska i muška selekcija rukometnog kluba Radnički doživele su poraze. Dame su bodove ostavile u Inđiji porazom od domaćeg Železničara 26:25, a minimalan poraz na svom parketu, u “SBB Jezeru”, doživeli su i muškarci u duelu sa Metaloplastikom 31:30.\nRukometašice Radničkog su pretrpele minimalan poraz na gostovanju u Inđiji od ekipe Železničara rezultatom 26:25 (15:14).\nNakon ovog poraza, Kragujevčanke su pale dva mesta na tabeli i sada se nalaze na petom mestu sa osvojenih 12 bodova i utakmicom manje.\nRukometaši Radničkog su u utakmicu sa bivšim dvostrukim prvakom Evrope i jednom od najboljih naših ekipa ušli nakon velike serije uzastopnih pobeda, čvrsto rešeni da se nadigravaju sa favoritima i pokažu svoju vrednost.\nDo 8. minuta i rezultata 4:4 na parketu je viđena izjednačena borba, gde nijedan rival nije stekao prednost. Radnički ubacuje u veći stepen prenosa i za samo 4 minuta stiče solidnu prednost, 7:4, pa nedugo zatim i 8:5. U tim trenucima nerešiva enigma za goste je bio čuvar mreže domaćih Gemaljević. Nakon par neiskorišćenih napada domaćih rukometaša, Šapčani se bude i stiču rezultatsku prednost u 21. minutu (9:10), pa nedugo zatim i 9:12 (24. min) u režiji organizatora igre Mitrovića i reprezentativca Vorkapića. Do kraja ovog dela igre, Radnički nije uspeo da dostigne prednost gostiju, tako da se na odmor otišlo rezultatom 13:15.\nPrethodni članakRaste broj zaraženih – u Kragujevcu 110 novih slučajeva\nSledeći članakU Srbiju stiglo još 50 hiljada doza vakcine “Sputnjik V”


Donacija /Općina Novo Sarajevo izdvojila finansijska sredstva za rad Merhameta / Radio Sarajevo\nFoto: Općina Novo Sarajevo/Koldžo i Vrbanjac\n11. 08. 2020. u 14:33:00 Fena\nNačelnik Općine Novo Sarajevo Nedžad Koldžo i predsjednik Upravnog odbora Merhameta Kenan Vrbanjac potpisali su danas Sporazum o dodjeli sredstava toj humanitarnoj organizaciji za nabavku namirnica potrebnih za pripremanje obroka, goriva te nabavku higijenskih paketa.\nKako je pojasnio općinski načelnik, radi se o mjeri koja se provodi direktnom pomoći u okviru Programa ublažavanja zdravstvenih, socijalnih i ekonomskih posljedica proglašenog stanja prirodne nesreće.\nTo je jedna od 14 mjera podrške i pomoći u cilju ublažavanja posljedica pandemije koronavirusa koja se odrazila i na rad javnih kuhinja, saopćeno je iz Općine Novo Sarajevo, a Sporazum o dodjeli finansijskih sredstava potpisan je i sa Udruženjem Narodna kuhinja Stari Grad.\nOpćina Novo Sarajevo je putem Službe za civilnu zaštitu u okviru Programa za ublažavanje posljedica izazvanih pandemijom za kuhinje izdvojila finansijska sredstava u ukupnom iznosu od 25.000 KM.\nTagovi: Općina Novo Sarajevo Nedžad Koldžo Merhamet narodna kuhinja finansijska sredstva donacija\nSaopćenje / ViK za vikend povezuje cjevovod: Bez vode u 18 sarajevskih ulica


Šta se krije iza Erdoganovog izvinjenja? - 28.06.2016, Sputnik Srbija\nTurski predsednik Redžep Tajip Erdogan izvinio se Rusiji zbog obaranja ruskog vojnog aviona SU-24 nad Sirijom. To bi, ocenjuju analitičari, mogao biti proboj u... 28.06.2016, Sputnik Srbija\n13:28 28.06.2016 (Osveženo: 15:22 28.06.2016)\n© AP Photo / ITAR-TASSVladimir Putin i Redžep Tajip Erdogan\n„Moramo priznati da je Turska predugo čekala. Inače, posle ’brekzita‘ EU će tražiti nove modele funkcionisanja, a Turska, koja već dugo vodi pregovore sa EU, u ovom preformatiranju vidi za sebe određene nedostatke. Sa druge strane, nedavno je u Taškentu održan samit Šangajske organizacije za saradnju, na kojem su se dve zemlje — Indija i Pakistan — učlanile u ovoj savez. Ankara, koja je 2013. godine dobila status partnera u dijalogu sa ŠOS-om, ove godine nije ni dobila poziv da učestvuje na samitu. Što se tiče situacije unutar zemlje, nastavlja se građanski rat protiv Kurda na jugoistoku Turske. Kada govorimo o ekonomskoj situaciji, turski poljoprivrednici su zbog sankcija izgubili ne samo rusko tržište, nego i tržište cele Evroazijske ekonomske unije. Velike gubitke snosi i turska turistička industrija — prema podacima iz februara ove godine, na prodaji je oko 1.300 hotela. Svi ti faktori su uticali na odluku turskog političkog rukovodstva“, ocenjuje za Sputnjik Amur Gadžijev, stručnjak za Tursku sa Instituta za orijentalistiku Ruske akademije nauka.


"Pošto naš predsednik prezire svoj narod, neka kaže koliko bi Nemaca radilo za 200 evra"\nBeogradski glas (Beta) – Savez za Srbiju predstavio je svoju programsku platformu u trideset tačaka građanima Zrenjanina, kao prvoj sredini u Vojvodini.\n“Mi imamo svoje razlike, one su jasne i evidentne i mi ih ne krijemo, a bilo bi nenormalno da se slažemo oko istih tema, smatramo da sadašnji ustavno pravni položaj Vojvodine nešto na čemu treba raditi i da stečena prava jesu nešto što se ne može oduzimati i ukidati” rekao je Stefanović u izjavi agenciji Beta.\nŽeljko Veselinović Sindikat Sloga rekao je da je jedno od važnih pitanja kojim se ljudi u Srbiji ne bave mnogo pitanjem sindikata i naveo da postoje dva prodržavna sindikata – Savez samostalnih sindikata i UGS Nezavisnot koji su “grobari radničke klase”.\n“To su saučesnici u svim lošim privatizacijama i gašenjima firmi i oni to nastavljaju da rade i dan danas” rekao je on navodeći da se on zalaže za lustraciju sindikata i sindikalaca koji su se obogatili na radničkoj muci.\nZdravko Ponoš – Narodna stranka govorio je o stanju u policiji i vojsci i ukazao da je stvarna situacija daleko lošija od one koju prikazuje vlast i da “Srbiji niko ne može da uzme ništa silom, jer, daju sve što se od njih traži”.\nPonoš je rekao da činjenica da je za 6 godina promenjeno 6 ministara, kao i izjava ministra Vulina o tome da će vojnici imati dva para čizama, ali i da svaki dan iz Vojske Srbije ode 5 ljudi jer ne mogu od plate da žive, jasno govori o stvarnoj situaciji.\n“Samo jedno pitanje za sve vas, pošto naš predsednik prezire svoj narod,a tako se odnosi prema svojim saradnicima, on kada priča o ljudima on zaista misli da kada se neko zaposli za 25.000 dinara više od toga i ne vredi, a ja pitam njega, kada govori kako je Nemačka fenomenalna, koliko bi Nemci radili za te plate, mislim da bi nestali u roku od godinu dana” upitao je Đilas.\nOn je kazao da je ideja “Saveza za Srbiju” da promeni način na koji se ljudi bave politikom, a cilj da “katarstrofalna vlast ode iz Srbije” i na njihovo mesto dođu oni koji znaju kako se država vodi.\nPredsednik Demokratske stranke Zoran Lutovac istakao je da niko iz “Saveza za Srbiju” neće izgubiti svoj identitet , što je pitanje koje često postavljaju građani, ali i “kreatori javnog mnjenja” i onih koje ne interesuje da li je koalicija oko Vučića raznorodna i zašto tamo ima od komunista do monarhista ili onih koji su za Rusiju ili NAto.\n“Nećemo mi izgubiti identitet jer građani to traže od nas, oni žele da političke razlike potisnemo kako bismo ostvarili zajedničke ciljeve , a oni su univerzalni, ciljevi iza kojih svi mi možemo da stanemo, da stvorimo normalnu Srbiju” rekao je Lutovac.\nKazao je da u Srbiji “nema normalnih medija, normalnih izbora, normalne parlamentarne skupštinske debate i kao da nema normalnog života”, a da je to razlog koji ih je sve sabrao u Savez za Srbiju.\nNa tribini je govorila i Nada Sporin iz Pokreta za preokret, a jedno od pitanja građana bilo je ono koje je postavila majka troje dece, kako je rekla Rumunka, veliki patriota koja svojoj deci nije dala da odu iz zemlje i koja živi od dedovine – Znate li koliko je srećnih porodica u Zrenjaninu i kako izdržati sve ovo što nas tereti?\nOznakeNaslovna-centar Naslovna-traka Savez za Srbiju Zrenjanin\n„Sledi ispiranje mozga narodu zbog Kosova, upotrebiće svu tabloidsko-obaveštajnu mašineriju laži i montaža“


Australija najavljuje zakon protiv kleveta i trolova na internetu - N1\nSciTech Autor:Radio Slobodna Evropa30. nov. 202110:154 komentara\nAustralijska vlada najavila je zakon o borbi protiv klevete, uznemiravanja i trolova na internetu koji će omogućiti podnošenje tužbe za sporan sadržaj, dok će giganti društvenih mreža biti odgovorni za skupljanje podataka o anonimnim korisnicima koji objavljuju takav sadržaj. Kritičari, međutim, kažu da predlog zakona ne ide dovoljno daleko i da se mere mogu lako zaobići, pišu svetski mediji, prenosi RSE.\nGiganti društvenih medija biće primorani da predaju podatke o anonimnim korisnicima koji objavljuju postove s klevetama u, kako australijska vlada tvrdi, prvim merama u svetu za borbu protiv trolova, ukazuje Tajms, prenosi RSE.\nAustralijski premijer Skot Morison rekao je u nedelju, 28. novembra da će zakon, koji će zahtevati od Fejsbuka i Tvitera da otkriju identitet trolova, biti predstavljen u parlamentu ove nedelje.\nZakona će omogućiti žrtvama da podnesu tužbu za klevetu ako se štetni postovi ne uklone, ističe londonski list, dodajući da će postojati dva načina da se razotkriju trolovi i reše sporovi.\nAko neko misli da je oklevetan, maltretiran ili napadnut na društvenima mrežama, moći će preko mehanizma za žalbe da od platforme traži uklanjanje uvredljivog materijala. Ako se sadržaj ne povuče, oštećeni mogu otići na sud tvrdeći da su oklevetani i primorati platformu da pruži podatke o osobi koja je objavila sporan post i ta osoba onda može biti tužena.\nPremijer Morison je upozorio internet gigante da će morati da prikupe identifikacione podatke, kao što su imejl adresa ili telefonski broj, za sve koji imaju nalog na njihovim mrežama.\nOpozicioni lider Entoni Albaniz rekao je da će njegova Laburistička partija sačekati da vidi detalje zakona pre nego što iznese stav, ali je postavio pitanje koliko se lako mogu izbeći uvedene mere, pošto bi trolovi jednostavno mogli da zatvore svoj australijski nalog i koriste stranu adresu da ga ponovo otvore.\nOdgovornost na internet gigantima\nPrema predlogu australijske vlade, platforme društvenih medija biće u obavezi da otkriju identitet anonimnih trolova ili će se one suočiti s isplatama za klevetu, ističe Blumberg.\nLjudi koji veruju da su oklevetani na internetu moći će da dobiju sudske naloge koji zahtevaju da internet giganti kao što su Tviter i Meta platforms (Meta Platforms Inc.), kompanija koja je bila poznata kao Fejsbuk, identifikuju pojedince odgovorne za postove ili će, prema Morisonovim rečima, one morati da plate troškove klevete.\nPrema postojećem zakonu, kompanije društvenih medija ne smatraju se izdavačima materijala koji se postavlja na njihove platforme, objašnjava Blumberg. Ako korisnik objavi komentar s klevetom na Fejsbuku, pravnu odgovornost snosi vlasnik stranice.\nPortparolka Mete rekla je da kompanija čeka da vidi detalje predloga, dok Tviter još nije komentarisao.\nZakoni naklonjeni žrtvama kleveta\nU Australiji su inače tužbe za klevetu lakše dobijaju nego u drugim zemljama zbog zakona koji su naklonjeni ljudima koji podnose tužbe, navodi Volstrit žurnal, dodajući da u toj zemlji sloboda govora nije zaštićena ustavom.\nZato optuženi za klevetu, na primer, neki mediji, mora dokazati da je izjava istinita, dok je u SAD, gde Prvi amandman štiti slobodu govora, na tužitelju da dokaže da je izjava s klevetom lažna.\nPredlog zakona o borbi protiv trolova iznet je pošto je najviši sud Australije u septembru utvrdio da su novinske organizacije zakonski odgovorne za komentare na svojim stranicama na društvenim mrežama, ukazuje list.\nVisoki sud Australije u presudi u septembru je utvrdio da su medijske kompanije olakšavale i podsticale komentare korisnika kreiranjem svojih javnih Fejsbuk stranica i objavljivanjem sadržaja na njima. Prema sudu, medijske kompanije su odgovorne za svaki klevetnički sadržaj koji se pojavi na njihovim Fejsbuk stranicama jer se smatraju izdavačima komentara.\nOdluka Visokog suda uplašila je medijsku industriju u Australiji i inostranstvu, ističe Volstrit džurnal, dodajući da je televizija CNN ograničila pristup svojim stranicama na Fejsbuku u Australiji posle presude, dok su neki pravni stručnjaci upozorili da bi to moglo da ugrozi mogućnost medijskih kompanija da promovišu novinarski rad od javnog interesa.\n„Premalo i prekasno“\nDok australijska vlada najavljuje neke od najstrožih zakona na svetu u borbi protiv trolova, stručnjaci kažu da oni ipak neće pomoći u suzbijanju maltretiranja na internetu ili sajber mržnje, ukazuje Gardijan.\nEkspertkinja za sajber mržnju i autorka knjige „Troll Hunting“ Džindžer Gorman, rekla je da zakon neće učiniti dovoljno u borbi protiv onlajn zlostavljanja.\n„Sve u svemu, rekla bih da je ovo premalo i prekasno – toliko je stvarne štete već učinjeno. I ovo ne ide dovoljno daleko“, rekla je Gorman, dodajući da bi platforme društvenih mreža morale da štite javnost, pošto neprestano objavljuju šokantan sadržaj bez ikakve odgovornosti.\nOna je rekla da je slučaj Nemačke, u kojoj kompanije društvenih medija mogu biti kažnjene sa do 50 miliona evra ako ne izbrišu postove koji sadrže rasistički, klevetnički ili na drugi način nezakonit govor u roku od 24 časa, pokazao da vlade mogu da preduzmu ozbiljne mere.\nS druge strane, dr Lorin Rouzvorn s Univerziteta u Melburnu rekla je da je lakše utvrditi da je nešto kleveta nego kad je reč o trolovanju i mržnji, pošto definicija tih pojmova može biti subjektivna.\n„Na primer, da li je ponovljeno iznošenje snažno formulisanog mišljenja koja se razlikuju od vašeg trolovanje? Neki ljudi bi rekli da, drugi bi rekli ne“, objasnila je ona.\nRouzvorn je takođe ukazala da je jedno od ključnih pitanja predloženog zakona prikupljanje ličnih podataka i komplikacije koje dolaze s tim. „Ko će platiti verifikaciju? Ako podaci nisu zaista verifikovani, pretpostavljam da će najproblematičniji korisnici društvenih medija jednostavno uneti lažne podatke.“\nDruštvo za zaštitu i proučavanje ptica: Par mladih orlova krstaša uspešno leti


FoNet portal :: Pretraga / tagId=32915\nTag: Edi Rama, Pogodaka: 56\nPredsednik Evropskog saveta Šarl Mišel izjavio je danas u Tirani da podržava inicijativu "Otvoreni Balkan" i smatra da treba da joj se pridruže sve zemlje iz regiona, prenosi Reporteri.\nRama posetio Tačija\nPremijer Albanije Edi Rama objavio je danas na Fejsbuku da je otputovao u posetu u Hagu bivšem predsedniku Kosova i nekadašnjem lideru Oslobodilačke Vojske Kosova optuženom za ratne zločine Hašimu Tačiju.\nMoramo zaboraviti prošlost\nU obnovu vazduhoplovne baze Kučova u Albaniji, koja je danas počela, NATO će uložiti 51 milion evra, kako bi mogla biti korišćena za operacije Alijanse.\nPomoć Albanije za praznike\nMinistarka energetike Albanije Beljinda Baljuku saopštila je večeras da su na poziv albanskog premijera Edija Rame angažovani svi ljudski resursi i stručnjaci Elektroprivrede u toj zemlji kako bi se pomoglo Kosovo u snabdevanju strujom 31. decembra i 1. januara, prenosi Reporteri.\nDobre vesti iz Tirane\nOnaj ko ima radnu dozvolu u Tirani, imaće pravo da radi i u Srbiji i Makedoniji i to su dobre vesti, posebno jer nam nedostaje radne snage, izjavio je danas predsednik Srbije Aleksandar Vučić u Tirani po završetku sastanka inicijative Otvoreni Balkan.\nOtvoreni Balkan je proces\nMi ovde imamo različito viđenje o pitanju Kosova, Beograd i Priština imaju drugačija viđenja, ali to nije razlog da ne razgovaramo i da oni budu deo Otvorenog Balkana, odgovorio je danas predsednik Srbije Aleksandar Vučić na pitanje da li bi mu smetalo da Kosovo sa svojom zastavom sedi za stolom inicijative Otvoreni Balkan.


Zvaće je "grešna", "neposlušna", "šugava", njen brak će imati sraman kraj, a vizantijska lepotica postaće i prva princeza proterana iz Srbije... I to sve za samo jednu deceniju\n05.03.2018. - 10:41h 10:44h Autor: Dnevno.rs\nJelena Gavrilović kao Evdokija Anđel u seriji "Nemanjići", Foto: Youtube Printscreen / MalaMalilini\nEvdokija Anđel bila je sinovica vizantijskog cara Isaka II Anđela i ćerka njegovog naslednika, Aleksija III Anđela. Žena princa Stefana Nemanjića postala je kao deo dogovora njenog strica i velikog župana Stefana Nemanje i tako postala prva strana princeza na srpskom dvoru.\nDok je Nemanja vladao državom, Evdokija je bila skoro neprimetna. Nije se mešala u politiku, mudro je stajala po strani i posvetila se podizanju i vaspitanju dece - sa Stefanom Nemanjićem imala ih je četvoro - Radoslava, Predislava, Vladislava i Komnenu.\nU narednim godinama brak Evdokije i Stefana Nemanjića postajao je sve klimaviji. Veliki župan bio je sklon neverstvima i imao je veliki broj "družbenica". Evdokija mu je zamerala da je zapostavlja i previše pije. Sa druge strane, u Stefanovim očima, Evdokija je previše privlačila mušku pažnju i ponašala se kako ne priliči supruzi srpskog vladara.\n"Časna žena u domu muža svoga draža je od svakoga bisera i dragoga kamena", zapisao je kasnije prvi srpski kralj Stefan Nemanjić.\nStefan Prvovenčanifoto: Wikipedia\nŽena "modernih shvatanja"\nEvdokija AnđelŽivotna pričaSrbijaPrincezaŠugava princezaStefan Prvovenčani


Da se vrati situacija na period pre 20. septembra pa možemo u Brisel | Novine Toronto\nDa se vrati situacija na period pre 20. septembra pa možemo u Brisel\nDirektor vladine Kancelarije za Kosovo i Metohiju Petar Petković izjavio je je neophodno da se situacija na Jarinju i Branjaku "vrati na period od pre 20. septembra, da se povuku jedinice Rosu", i onda može da se razgovara u Briselu sa Prištinom.\n"To je apsolutno neophodno. (U suprotnom) šta je sledeće - da li ulazak njihovih specijalaca u Gazivode, Valač", rekao je Petković za Radio televiziju Srbije.\nOn je naveo da su na Jarinju i Brnjaku i pripadnci "takozvane" Vojske Kosova, što je aspolutni skandal, protiv svih sporazuma, tako da bi Kfor morao da reaguje.\n"Naš narod je miran i odlučan na Jarinju i Brnjaku da sačuva pravo na slobodu kretanja", rekao je Petković, navodeći da "kriza koju izaziva Kurti preti da se pretvori i u nešto više".\nNa pitanje o porukama iz Evropske unije, on je rekao da "nismo na pijaci".\n"Postoje sporazumi koji moraju da se poštuju, ne radi se ovde ni o kakvim ponudama, radi se o tome da moramo da dodjemo do rešenja. Ne može Briselski sporazum da služi Kurtiju da on iz njih izvlači šta hoće, da ih mrcvari. Ili se sporazumi poštuju ili ih nema", rekao je Petković.\nKosovske vlasti odlučile su da više ne priznaju registracione tablice sa oznakom KS i umesto toga uvele tablice sa oznakom RKS, navodeći da je deo Briselskog sporazuma koji se odnosio na to pitanje istekao 15. septembra i da je ta mera recipročna.


Ministarstvo: U školama CG maske obavezne\nTanjug 27. avgusta 2021. 10:17\nPODGORICA – Za zaposlene i učenke tokom boravka u javnim i privatnim ustanovama koje obavljaju obrazovni program i vaspitni rad, obavezni su da nose maske na licu tako da pokriva nos i usta, odluka je Ministarstva zdravlja.\nKako je saopšteno, od ove naredbe izuzeti su oni koji, usled zdravstvenog stanja i individualnih razvojnih specifičnosti ne mogu da nose masku ili mogu da je nose uz određena ograničenja.\n„U isto vreme, nošenjem maske u školama, štiti se i zdravlje onih koji im prenose znanje, ali i okruženja kom se vraćaju nakon škole. U ovom trenutku, obavezno nošenje maske je nužno za regularan početak školske godine. U slučaju pozitivnog nalaza, u izolaciju neće ići deca koja su nosila maske“, poručuju iz Ministarstva zdralja.\nInače, školska godina u Crnoj Gori počinje 1. septembra, a zbog epidemiološke situacije, časovi će trajati 30 minuta.\nNajviši vojni generali SAD i Rusije razgovarali šest sati\nSastanak Lavrova i Tras na marginama Generalne skupštine UN


Ivanuša: Srbija među najboljima u Evropi po epidemiološkoj situaciji sa koronom - Boom93\n“Pokazuje se da se poštovanje osnovnih i jednostavnih mera epidemija može staviti pod kontrolu”, rekao je Ivanuša za Radio televiziju Srbije.\n“Treba pratiti situaciju svakodnevno, ako se pogorša treba razmišljati o mogućim dodatnim merama”, rekao je Ivanuša. Pominjući epidemološku situaciju u svetu i Evropi, on je rekao da se vidi da virus ne posustaje i da treba biti naročito oprezan u jesen, kada su građani više u zatvorenim prostorijama zbog čega je mogućnost zaražavanja veća.\n“Prihvatićemo svaku vakcinu koja će proći sva klinička istraživanja, cilj je bezbedna i efikasna vakcina, rekao je Ivanuša.\nOznakeepidemiološka situacija Koronavirus Marjan Ivanuša Srbija Svetska zdravstvena organizacija SZO


Dve kompanije zainteresovane za rekonstrukciju puta Novi Pazar – Raška - Radio Sto Plus\nDve kompanije zainteresovane za rekonstrukciju puta Novi Pazar – Raška\nNa javni poziv za izbor kompanije koja će izvršiti rekonstrukciju magistralnog puta Novi Pazar – Raška pristigle su dve ponude, rečeno je danas radiju Sto plus u Javnom preduzeću “Putevi Srbije”.\nZainteresovani za taj posao su turska kompanija “Tašjapi” čija je ponuda 2.648.867.135,71 dinara bez poreza na dodatnu vrednost, odnosno, oko 22,4 miliona evra i “Novi Pazar put” koji je dostavio ponudu od 1.966.074.337,87 dinara, odnosno, blizu 16,7 miliona evra.\n“Postupak evaluacije ponuda je u toku, u skladu sa procedurom koju propisuju međunarodne finansijske institucije, a po završenom postupku doneta odluka će biti javno dostupna”, saopštili su nam iz “Puteva Srbije”.\nRadovi na rekonstrukciji ovog putnog pravca dužine 17,9 kilometara trebalo bi da traju 16 meseci, a obuhvatiće uklanjanje i rušenje oštećenih konstrukcija, ivičnjaka i kolovoza, pripremu podloge i nanošenje novih slojeva asfalta, uz uklanjanje telekomunikacionih i optičkih instalacija.\nOd izvođača se očekuje i da izvrši rekonstrukciju mostova, sistema za odvodnjavanje, postavi bankine, LED rasvetu, nove saobraćajne znakove, izgradi potporne zidove, ali i sve druge radove propisane glavnim projektom.\nRadovi će biti finansirani iz kredita Evropske investicione banke i budžeta Republike Srbije.\n12 avgusta, 2021 u 9:01 pm\nNe znam kako izgleda projekat rekonstrukcije ali bi bilo dobro uz put napraviti i biciklističku stazu.Značilo bi puno .


Šareni pazar II (FOTO & VIDEO)\nDanas je u Zenici na Trgu Alije Izetbegovića održan “Šareni pazar II” u organizaciji Sekcije mladih Sindikata radnika trgovine i uslužnih djelatnosti BiH regija Centralna Bosna gdje se okupilo 26 kreativaca i osam udruženja.\nLana Bavčić, predsjednica sekcije mladih ST BiH je istakla da su na Šarenom pazaru predstavljeni radovi mladih kreativaca, kao i udruženja i da je ovaj “Šareni pazar II” finansijski podržao sindikat iz Finske.\nOvogodišnji “Šareni pazar II” je humanitarnog karaktera. Posjetioci su imali priliku da pomognu Filipu, na određenim štandovima gdje su imali priliku da kupe različite unikatne radove, čiji će sav prihod biti usmjeren za liječenje našeg sugrađanina Filipa Blaževića.\nŠareni pazar je prilika da se pokaže da su mladi ljudi ustvari aktivni, spremni za rad, spremni da pokažu drugačiju sliku i struše steriotip o lijenosti mladih ljudi.


Zbog izjava o Krimu Zemanu prete da će ga proglasiti nesposobnim za funkciju | Insajder\nZbog izjava o Krimu Zemanu prete da će ga proglasiti nesposobnim za funkciju\nSenat Parlamenta Češke danas se kategorično ogradio od nedavne izjave češkog predsednika Miloša Zemana da je ruska aneksija Krima svršen čin, a senator Jirži Dinstbir zapretio je da, ako Zeman nastavi da blati ugled Češke, parlamentu neće preostati drugo do da šefa države proglasi neposobnim da obavlja funkciju.\nFoto: Vikipedija / Miloš Zeman\n"Tim izjavama predsednik Zeman daje legitimitet agresiji na Ukrajinu koja je u suprotnosti sa međunarodnim pravom", usvojili su danas rezoluciju senatori češkog parlamenta i zatražili od predsednika da poštuje spoljnu politiku Češke koju određuje i za koju je odgovorna češka vlada.\nZeman je u utorak na zasedanju Parlamentarne skupštine Saveta Evrope u Strazburu prvo zatražio ukidanje sankcija protiv Rusije jer od njih nema nikakve koristi, a zatim u debati rekao da je ruska aneksija Krima svršen cin.\nOn je tom prilikom i citirao izjavu bivšeg nemačkog predsednika Joahima Gauka, koju, međutim, niko sada ne može da nađe, da bi pokušaj da se Krim vrati Ukrajini izazvao evropski rat, i predložio zato da Rusija isplati Ukrajini kompenzacije za izgubljeno poluostrvo.\n"Njegove izjave da je aneksija Krima svršen čin s našim istorijskim iskustvom nije moguće prihvatiti. Ako ovako nastavi neće nam preostati drugo nego mogućnosti iz člana 66 Ustava Češke", rekao je senator vladajuće Češke socijaldemokratske stranke Jirži Dinstbir mladji.\nTaj član Ustava predviđa da Parlament može da konstatuje da predsednik zemlje nije u stanju da obavlja svoju funkciju i može da mu je oduzme i privremeno preda premijeru. Predsednik može da se žali na tu odluku Ustavnom sudu.\nRusija je Zemanovu izjavu pozdravila, ali samo onaj deo u kojem je označio ankesiju Krima za svršen čin, dok su ruski zvaničnici odbili kategorično da bi Ukrajini trebalo isplatiti odštetu za izgubljeno poluostrvo, jer se ono, kako su naglasili otcepilo na osnovu volje naroda.\nKritika je stigla i iz redova pristalica Zemana, pošto su neki komentatori upitali predsednika, kad već govori o svršenom činu zašto je zaboravio Srbiju kojoj bi po toj logici Kosovo trebalo da isplati odštetu za izgubljenu pokrajinu.\nFronteks dolazi u Srbiju, ali neće biti sabirnih centara za izbeglice\nPredstavnik OEBS-a: Nedostaje politička volja da se zaštite mediji\nTužilac: Slovački novinar Kucijak ubijen zbog tema koje je istraživao\nAzotara u stečaju, radnicima isplaćene otpremnine